Meteori - manastirski kompleks koji "visi u vazduhu"\nMeteori - put do kompleksa manastira koji izgleda kao da visi u vazduhu\nMeteori su jednan od najvećih i najznačajnijih kompleksa Pravoslavnih manastira u Grčkoj. Meteori se sastoje od šest manastira sagrađenih na prirodnim kamenim stubovima, a nekada je postojalo 30 aktivnih manastira. Meteori su uvršteni u UNESCO listu svetske baštine.\nSveštenici su počeli da se skupljaju na Meteorima u 11. veku, a izgradnja 24 manastira je bila gotova u 15. veku. Freske unutar ovih manastira su uticale na razvoj post-vizantijskih slika.\nMeteori se nalaze blizu malog grada Kalabaka, a smatra se da je kamen na kome Meteori stoje stariji od 60 miliona godina. Meteori su udaljeni samo 220 km od Soluna i odlično su mesto za jednodnevni izlet.\nPrepustite svaki detalj vašeg putovanja nama, a vi uživajte. Naš hotel vam nudi veliki broj komfornih soba sa visokim nivoom usluge koje će zadovoljiti svaku vašu potrebu posle puta na zadivljujuće Meteore.\nBesplatan parking, besplatan Wi-Fi zajedno sa besplatnim transferom sa aerodroma u slučaju da koristite aerodrom Makedonia (SKG) su samo deo naše kvalitetne ponude.\nZaliki Hotel organizuje i izlete u druga mesta kao što su:\nVergina, gde se nalazi grobnica FIlipa II, oca Aleksandra Velikog, koja je pronađena i otvorena za javnost\nSveta Gora (Agion Oros), autonomna oblast na poluostrvu Halkidiki, koja je poznata po 20 Pravoslavnih manastira.


ZAKON O SUDSKIM VEŠTACIMA | URRGB\n1) da ima odgovarajuće stečeno visoko obrazovanje na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama, za određenu oblast veštačenja;\nMinistar objavljuje javni poziv za imenovanje veštaka u “Službenom glasniku Republike Srbije” i na internet stranici ministarstva, kada utvrdi da je nedovoljan broj veštaka za određenu oblast veštačenja.\nRešenje iz stava 1. ovog člana objavljuje se u “Službenom glasniku Republike Srbije” i na internet stranici ministarstva.\nVeštak koji je razrešen briše se iz Registra veštaka, a rešenje o razrešenju veštaka objavljuje se u “Službenom glasniku Republike Srbije”.\nRešenje o upisu u Registar pravnih lica objavljuje se u “Službenom glasniku Republike Srbije” i na internet stranici ministarstva.\nPravna lica koja su do stupanja na snagu ovog zakona obavljala poslove veštačenja mogu da obavljaju ove poslove najduže godinu dana od dana stupanja na snagu ovog zakona, a nakon isteka tog roka – ako ispunjavaju uslove predviđene ovim zakonom.\nDanom stupanja na snagu ovog zakona prestaje da važi Zakon o uslovima za obavljanje poslova veštačenja (“Službeni glasnik SRS”, br. 16/87 i 17/87 – ispravka).


Zbirni podaci o opštinskim finansijama | onogošt.me\nZbirni podaci o opštinskim finansijama\nMinistarstvo finansija je u saradnji sa kancelarijom Programa Ujedinjenih nacija za razvoj (UNDP) i uz podršku slovačkog Ministarstva finansija razvilo informativni portal lokalnefinansije.me na kome građani mogu da nađu podatke o finansijama opština.\n“U cilju jačanja odgovornosti i transparentnosti u upravljanju javnim finansijama razvijen je novi informativni portal koji će građanima omogućiti lakši uvid u finansijske podatke lokalnih samouprava u Crnoj Gori. Novi portal doprinijeće premošćavanju informacijskog jaza koji često postoji između građana i opština, kada su u pitanju lokalne javne finansije. Portal koji je razvijen u saradnji Ministarstva finansija i kancelarije UNDP-a, uz podršku Ministarstva finansija Republike Slovačke, doprinijeće unapređenju transparentnosti u upravljanju javnim finansijama na lokalnom nivou i služiti kao svojevrsna platforma za jednu vrstu monitoringa lokalnih budžeta u Crnoj Gori”, objašnjeno je iz tog Vladinog resora.\nNa portalu je dat pregled zbirnih podataka na nivou svih opština u Crnoj Gori koji uključuje primitke, izdatke, neizmirene obaveze i dugove od 2009. godine do 2019. godine. Osim toga, dat je detaljan uporedni pregled podataka na nivou svih opština u Crnoj Gori, koji uključuje pojedinačne budžetske stavke za isti period.\nPortal je razvijen kroz UNDP projekat “Jačanje transparentnog i odgovornog upravljanja javnim finansijama u Crnoj Gori”, a podaci objavljeni na portalu ažuriraće se na godišnjem nivou.\nIsplata penzija za decembar počeće danas, saopšteno je iz Fonda penzijskog i invalidskog osiguranja.\nOd ponoći poskupile sve vrste goriva\nCijene goriva u Crnoj Gori od ponoći su veće od dva do pet centi, saopštilo je Ministarstvo kapitalnih investicija\n19:18 Ko se prijavio na konkurs za prvog čovjeka policije\n18:40 FSCG: Zimski prelazni rok počinje sjutra\n17:27 Ministarstvo zdravlja: Kineska vakcina stiže krajem januara\n17:00 IJZ: 51 novooboljeli u Nikšiću, aktivna 623 slučaja\n16:13 Djelovi opštine sjutra bez struje\n18.1. 15:22 FZO: Pokrićemo troškove Danilovog liječenja, porodica da podnese zahtjev\n18.1. 12:18 Za Danila prikupljeno 5.873 eura


„Od početka pandemije COVID-19, mi u IKEA Srbija dali smo sve od sebe da odgovorimo na potrebe mnogih ljudi. Iako je naše poslovanje snažno pogođeno trenutnom situacijom, želeli smo da učinimo sve što je u našoj moći kako bismo zaštitili egzistenciju naših kolega, istovremeno održavajući kontinuitet poslovanja u ovom vanrednom periodu. Naš apsolutni prioritet ja da svoje zaposlene zaštitimo do kraja ove krize i, kao što je to slučaj danas, omogućimo da većina njih radi puno radno vreme i prima punu platu“, kaže Strahinja Urošević, direktor robne kuće IKEA Beograd. Švedska kompanija uložila je i dodatni napor za pomoć́ u vanrednim situacijama, izdvojivši 20 miliona dinara donacija u robi za zdravstveni sistem i podršku zajednici u Srbiji. U partnerstvu s vladinim institucijama, IKEA je doprinela adaptaciji Sportskog centra Čair u Nišu u privremenu bolnicu za 260 pacijenata sa blažim simptomima korona virusa. Osim toga, kompanija je kroz saradnju sa UNDP-om i Crvenim krstom donirala veliki broj kreveta, dušeka i tekstilnih proizvodaza podršku karantinskim centrima širom zemlje, a obezbedila je i posude za hranu kako bi ljudi u karantinu mogli da dobiju svoje obroke.


Pčele proglašene najvažnijim bićima na planeti - Muški magazin - trendovi, fitness, lifestyle, saveti, devojke... `\nU poslednjih nekoliko decenija, populacija pčela drastično se smanjila i sada je situacija počela da bude vrlo ozbiljna. U Sjedinenjim Američkim Državama, broj pčela po hektaru smanjio se za 90%, što samo pokazuje koliko su ovi insekti ugroženi i da se polako približavaju istrebljenju.\nU toku je pravljenje zakona koji će se primenjivati u svim zemljama i koji će zahtevati da se ljudi drugačije ophode prema ovim insektima. Biće zabranjeni svi pesticiti i inscekticidi koji ubijaju pčele, a najverovatnije će sve velike farme i imanja morati da imaju mesto na kojima će pčele moći nesmetano da se razmnožavaju.\nNaučnici smatraju da će se ovim ujedinjenim pokretom brojno stanje pčela poboljšati i vratiti u normalu i da se jedino tako može izbeći katastrofa koja bukvalno može ugroziti ljudsku populaciju.\nFoto:Википедија - Wikipedia\nnajvaćnija bića na planeti\nPROČITAJTE SLEDEĆI TEKST: Nova vizualizacija CRNE RUPE jasno dokazuje Ajnštajnovu teoriju


NOVA AKCIJA IZ MUP- a SRPSKE Pojas, sigurnosne sjedalice za djecu i mobilni telefoni u centru pažnje | Glas Laktaša - Nezavisni online magazin\nNOVA AKCIJA IZ MUP- a SRPSKE Pojas, sigurnosne sjedalice za djecu i mobilni telefoni u centru pažnje\nLAKTAŠI, 12. oktobra – Pripadnici Ministarstva unutrašnjih poslova /MUP/ Republike Srpske u narednom periodu realizovaće akciju “Pojas, sigurnosne sjedalice za djecu i mobilni telefoni” sa ciljem povećanja bezbjednosti u saobraćaju i smanjenja posljedica po lica u saobraćajnim nezgodama. Akcija će na području Srpske trajati od 15. do 31. oktobra, saopšteno je iz MUP Srpske.\n-Podsjećamo građane da je korištenje pojasa i sjedalica zakonska obaveza, te da je zabranjena upotreba mobilnih telefona za vrijeme upravljanja vozilom – naveli su iz MUP-a.\nIz MUP apeluju da se učesnici u saobraćaju pridržavaju zakonskih propisa i na taj način utiču na smanjenje mogućih posljedica po sebe i po druga lica.\n– U devet mjeseci ove godine evidentirano je 7.628 saobraćajnih nezgoda u kojima je stradalo 2.645 lica, od kojih je više od 75 odsto vozača, suvozača i putnika – navodi se u saopštenju i dodaje da je analizom utvrđeno da veći broj ovih lica nije koristio pojas.\nIz MUP naglašavaju da su u tom periodu zbog nekorištenja pojasa izdata 12.324 prekršajna naloga, dok je zbog nepropisnog prevoza djece na prednjem i zadnjem sjedištu izdato 376 naloga.\n– Zbog korištenja mobilnog telefona za vrijeme učestvovanja u saobraćaju sankcionisano je 1.790 vozača – naveli su iz MUP-a.\nPrethodni tekstKesten: Princ jeseni\nSledeći tekstIZRAČUNAO TROŠKOVE, PLATU NIJE SPOMENUO Koliko treba para za život prosječne porodice u Nemačkoj?


nVidia zabeležila $30 miliona gubitak\nProizvođač grafičkih čipova nVidia je zabeležio gubitak u iznosu od $30 miliona na godišnjem nivou za period koji je okončan 25. januara.\nOvo je značajno lošiji rezultat u poređenju sa $797.6 miliona profita koliko je ova kompanija zabeležila godinu dana ranije. Prihodi kompanije su opali sa $3.4 milijarde u odnosu na $4.1 milijardu koliko je zabeleženo 2007 godine, što iznosi 16%.\nČetrvrti kvartal je bio naročito loš za nVidia-u obzirom da su u ovom periodu zabeleženi gubici od $147.7 miliona u poređenju sa profitom od $256 miliona u istom periodu prethodne godine. nVidia će u narednom periodu nastojati da smanji operativne troškove.\nNedelju dana pre nego što je to planirano kompanija Acer je započela isporuku svog AspireOne notebook-a druge generacije, Windows XP uređaja sa 10.1’’ ekranom. Uprkos većem ekranu novi Aspire One AOD150 ne nudi više prostora za tastaturu. Ono što je zanimljivo kod nove verzije jeste to što je dostupna baterija koja pruža više mogućnosti – sada je tu 5800mAH baterija kompanije Acer umesto standardne 4400mAH baterije. Između ostalih specifikacija Aspire One AOD150 tu su i 160GB hard drive, jedan SDHC slot za karticu, 1.6GHz Intel Atom N270 procesor i 1GB sistemske memorije. Za sada je dostupna samo verzija sa Windows XP operativnim sistemom.\nIntel napravio najbrže procesore\nKompanija „Intel Corporation“ predstavila je svoj najnapredniji procesor namenjen desktop računarima, Core® i7™. Procesor Core® i7™ je prvi član nove Nehalem grupe procesora i predstavlja najsofisticiraniji procesor do sada napravljen, uz pomoć tehnologije koja pojačava performanse i maksimizira količinu podataka koje je moguće obraditi.\nCore i7 procesor ubrzava obradu videa, igara i ostalih aplikacija na računaru za više od 40 procenata, a pri tom ne povećava potrošnju struje.\n„’Intel’ je isporučio najbrži desktop procesor na planeti najzahtevnijim korisnicima, tj. onima koji koriste PC za igre, video i muziku“, rekao je Patrik Gelsinger, viši potpredsednik i generalni direktor „Intel Digital Enterprise grupe“.


Okrugli sto pod nazivom „Mogućnost saradnje u oblasti ekoturizma između Egipta i Srbije“ uz učešće predstavnika Ministarstva zaštite životne sredine Egipta i Srbije – Međunarodni sajam turizma\nOkrugli sto pod nazivom „Mogućnost saradnje u oblasti ekoturizma između Egipta i Srbije“ uz učešće predstavnika Ministarstva zaštite životne sredine Egipta i Srbije\nAmbasada Egipta u Beogradu organizovala je okrugli sto pod nazivom „Mogućnost saradnje u oblasti ekoturizma između Egipta i Srbije“, u okviru učešća Egipta kao zemlja partner 42. Međunarodnog sajma turizma u Beogradu. Na okruglom stolu učestvovao je i direktor za biološku raznovrsnost, Mohamed Eleva, pri Ministarstvu životne sredine Egipta, kao i visoki zvaničnici iz Srbije i predstavnici turističkog sektora iz Egipta i Srbije.\nDirektor za biološku raznovrsnost pri Ministarstvu životne sredine Egipta, predstavio je napore koji su neophodni u postizanju održivog turizma, integracijom ekološke dimenzije u turistički sektor, imajući u vidu da oblast Crvenog mora poseti više od 80% stranih turista, gde 2,5 miliona ljudi radi direktno u turističkom sektoru, a 3,5 miliona indirektno. Crveno more obuhvata 8 oblasti pogodnih za ronjenje, uvrštene među najboljim na svetu, a Egipat, sa više od 400 vrsta koralnih grebena, se smatra drugom najboljom destinacijom za ljubitelje ronilačkih aktivnosti. Istakao je i interesovanje za prirodne rezervate u Egiptu, kao turističke destinacije koje bi doprinele razvoju turističkih aktivnosti i očuvanju prirodnih resursa, zajedno sa razvojem lokalnih zajednica.\nŠef odseka za turističke proizvode pri Ministarstvu trgovine, turizma i telekomunikacija, Jasna Simović, je predstavila važne elemente koje Srbija pruža stranim turistima, kao što su banje, planine, jezera, reke i izvore mineralnih voda koje pružaju ogroman potencijal u razvoju zdravstvenog turizma. Pomoćnica ministra pri Ministarstvu zaštite životne sredine, Biljana Filipović Đušić, je istakla da je očuvanje životne sredine i prirodnih resursa jedno od glavnih prioriteta Vlade Srbije, dok su pod zaštitom Tara, Stara Planina, Resava i Mokra Gora, a nacionalni park Đerdap je uključen na listi svetske baštine Uneska. Predstavnica Turističke organizacije Srbije, Ljiljana Čerović, je govorila o značaju uključivanja ekoturizma u promotivne turističke programe, koje je opisala kao „mirne avanturističke aktivnosti“, koje bi spojile zabavnu stranu ovih aktivnosti zajedno sa očuvanjem prirode. Profesor Ekonomskog fakulteta, Siniša Zarić, je predstavio ulogu koju akademska zajednica i naučne institucije imaju u podsticaju turizma radi razvoja lokalnih zajednica, ističući iskustvo koje Srbija ima u uspostavljanju turističkih centara, koristeći odgovarajuća znanja i tehnologije, koja doprinose usavršavanju efikasnosti u ovoj oblasti.


Saopštenje Izvršnog Odbora BDZ-a\nBošnjačka demokratska zajednica ocjenjuje da sastav nove Vlade ne ohrabruje da će doći do značajnih promjena u vođenju države i odnosa vlasti prema građanima. Činjenica da su i u novoj Vladi ministarske pozicije povjerene Rasimu Ljajiću i Sulejmanu Ugljaninu samo pokazuje da je politika vlasti prema bošnjačkom narodu u Srbiji nepromjenjiva bez obzira na promjenu najnovijih političkih nosioca vlasti.\nOčito je da su ministarske pozicije dvojice političara iz Sandžaka jedini način njihovog održavanja u političkom životu i dokazan metod držanja bošnjačkog naroda u položaju podređenosti. Očigledno je da po pitanju odnosa prema Bošnjacima i Sandžaku ne postoje ideološke niti partijske granice. Ovim i vlast u Beogradu i dva sandžačka političara pokazuju da za njih javna riječ obećanja i moralni principi nemaju nikakvu vrijednost.\nVjerujemo da će ovakav odnos prama Sandžaku i građanima ove regije ubrzati podizanje svijesti Bošnjaka koji će se nastaviti okupljati oko BDZ, jedinog političkog stožera kome su nacionalni interesi, prava građana i ekonosmki oporavak važniji od ministarskih pozicija i privilegija vlasti.


SIPA mu za petama: Špirićev stan u Beču kao Dodikova vila na Dedinju! | Kliker.info\nSIPA mu za petama: Špirićev stan u Beču kao Dodikova vila na Dedinju!\nPostoji vjerovatnoća da bi visoki funkcioner SNSD-a Nikola Špirić mogao odgovarati za pranje novca jer su istražioci SIPE završili provjeru povezanih transakcija sa računa banke iz BiH na račun jednog fizičkog lica u Austriji.\nSipa je došla do saznanja, mada je prebacivanje trebalo da bude dobro osmišljena akcija, da je Špirić, dok je bio predsjedavajući Vijeća ministara, zamolio više osoba da prebace u više navrata iznose manje od 30.000 KM istoj osobi kako transakcije ne bi bile sumnjive.\n“Finansijsko obavještajno odjeljenje SIPA je u vrijeme dok je on bio predsjednik Savjeta ministara zaprimilo izvještaj od jedne banke sa sjedištem u FBiH da je više lica uplatilo navedene iznose, što se smatra povezanim transakcijama i podliježe provjeri porijekla po Zakonu o sprečavanju pranja novca i finansiranja terorizma. Među tim licima su bili i direktor jednog Fonda iz Republike Srpske, jedan bivši bankar koji je porodični prijatelj Špirića, uglavnom zvučna imena”, kaže za Faktor izvor dobro upućen u istragu.\nOn napominje da se protiv Špirića vodi nekoliko istraga, ali da je to najbanalniji slučaj koji ga može koštati s obzirom da dobro balansira sa svima pošto mnoge partnere “drži u šaci”, jer su radili na zajedničkim poduhvatima.”Naravno nije riječ samo o kandidatima SNSD-a, jer kod njega novac nema stranačku pripadnost i spreman je za saradnju kada je novac u pitanju sa svima”, tvrdi izvor Faktora.\nBivši predsjednik Savjeta ministara, kasnije i ministar finansija, Nikola Špirić, prijavio je kupovinu stana u Beču, a u imovinskom kartonu naveo je da je on vrijedan 400.000 KM.Po saznanjima Faktora on je plaćen 397.100 eura i notaru je isplaćen 15. oktobra 2008. godine.Samo dan ranije Špirić je u više navrata na svoje ime u Austriji prebacio ukupno 398.000 eura, navodi se u tekstu.


Timoti Les: Ujedinjenje Kosova sa Albanijom je jedina geopolitička opcija\nIstraživač Univerziteta Kembridž o mogućim scenarijama za rešavanje kosovskog pitanja\nAutor napominje da ideja o “nacionalnom ujedinjenju Albanaca” ne predstavlja novost, već se “o njoj naširoko raspravlja na Balkanu i ima snažnu podršku među ljudima u Albaniji i na Kosovu, koji vide sebe kao deo jedinstvene albanske nacije”. Kao ilustraciju za to, navodi istraživanje javnog mnjenja iz 2019. godine, u kojem je 64 odsto Albanaca na Kosovu i 75 odsto Albanaca iz Albanije navelo da bi glasalo za nacionalno ujedinjenje na referendumu, te reči albanskog premijera Edija Rame, koji je poručio da je “zajednička država neizbežna i neupitna”\nMarija Stojanović | Demostat | Beograd 17. Feb 2021 | U fokusu\nBeograd - Porukom:”Održaćemo referendum o ujedinjenju sa Albanijom”, Ramuš Haradinaj, kosovski politički veteran i kandidat za predsednika Kosova, ukazao je na novu realnost, tvrdi u autorskom tekstu za portal “Otvorena demokratija” (“Open Democracy”) Timoti Les, istraživač Univerziteta Kembridž i bivši britanski diplomata. Kako ističe autor, “neka vrsta prisajedinjenja Kosova sa Albanijom “sada je jedina geopolitička opcija”.\nLes ukazuje da je takvom scenariju prethodio “slom težnje Kosova da dobije priznanje od Srbije, 13 godina od jednostrano proglašene nezavisnosti”. “Zahtev za priznanjem nailazio je na stalni otpor Beograda, koji se protivi gubitku Kosova, zbog srpske emotivne vezanosti za kolevku njihove nacije i načina na koji je, kako oni to vide, Zapad protivzakonito konfiskovao Kosovo. Da stvar bude složenija, kosovski Albanci su se usprotivili tome da daju bilo kakve značajne ustupke Srbiji, a da, za uzvrat, dobiju priznanje, jer veruju da je Srbija u moralnoj obavezi da bezuslovno prihvati nezavisnost Kosova, zbog pokušaja da etnički očisti ovu teritoriju 1999, sa čime se slažu mnoge zapadne vlade”, piše on.\nAutor podseća da je Evropska unija 2011. “otvorila dijalog” Beograda i Prištine, kako bi se normalizovali odnosi, ali ova inicijativa nije donela rezultate, “budući da je Srbija nastavila da se protivi priznanju Kosova”. Kako objašnjava, evropski lideri su pokušali da “privole” Srbiju perspektivom članstva u EU “ukoliko preda ovu teritoriju”, kao i pretnjom “da neće postati članica” ako to ne učini, “ali ispostavilo se da takav podsticaj nije bio adekvatan”.\n“Sve dok su Srbi odbijali da prihvate nezavisnost Kosova kao ishod, Albanci su odbijali da ozbiljno pregovaraju sa Srbima o bilo čemu drugom. U Sjedinjenim Državama, političari su sa frustracijom posmatrali neuspeh EU da sprovede u delo nezavisnost Kosova… Ne samo da je stagnacija u pregovorima osujetila cilj Vašingtona da integriše Srbiju i Kosovo u zapadni tabor, već je otvoreno pitanje u vezi sa statusom Kosova obezbedilo ulaz Rusiji na Balkanu, budući da je Rusija podržala stav Srbije o Kosovu u UN. Kao rezultat toga, 2017. godine, Trampova administracija započela je tajne pregovore sa predsednicima Srbije i Kosova, Aleksandrom Vučićem i Hašimom Tačijem, koji su bili fokusirani na pitanje šta je potrebno Vučiću da proda dogovor o nezavisnosti srpskom narodu. Izveštaji koji su se pojavili 2018. pokazali su da je Vučić tražio sever Kosova, gde su Srbi većinsko stanovništvo, i jasnu perspektivu članstva Srbije u EU. To je bilo dovoljno za Tačija, koji je pristao na gubitak Severa, koji Priština ionako nije u potpunosti kontrolisala… Dobijanjem priznanja od strane Srbije, Kosovu bi bilo omogućeno da legalizuje svoju nezavisnost, okonča neizvesnosti u vezi sa svojom budućnošću, da se pridruži međunarodnim institucijama poput UN, EU i NATO, te da počne da se razvija politički i ekonomski… Kada su se dvojica predsednika saglasila da deluju na navedenim osnovama, Trampova administracija je takođe dala saglasnost”, navodi Les.\nEdi Rama i Ramuš Haradinaj/arhiva/ foto: Printscreen Youtube (ALJAZEERA)\nU tekstu se napominje da je ideja podele Kosova propala zbog protivljenja “spoljašnjeg sveta” - odnosno, na Kosovu se većina birača “usprotivila žrtvovanju teritorije, a da za uzvrat bude dobijeno nešto što je Srbija u obavezi da da bez ikakvih uslova”, a istog stava bila je i većina kosovskih političara, “zbog čega je Tači marginalizovan”, dok je vlada, predvođena Haradinajem, “preuzela kontrolu nad odnosima Kosova sa Beogradom tako što je nametnula takse uvoz iz Srbije”.\n“Na međunarodnom nivou, Nemačka je takođe odbacila zamisao o podeli, iz straha da će to stvoriti destabilišući presedan za krhke države - Bosnu i Severnu Makedoniju, kao i zbog bazičnog neslaganja sa prekrajanjem granica po etničkim linijama. To je imalo dva osnovna efekta: kosovski Albanci su shvatili da nema međunarodnog konsenzusa o pitanju podele, a Vučić je ostavljen bez teritorijalne kompenzacije, i sve što je mogao da ponudi srpskoj javnosti bila je perspektiva članstva u EU, u zamenu za predaju Kosova…To bi, verovatno bilo dovoljno da se ukinu sve šanse za postizanje dogovora… Ipak, 2019. godine Francuska i druge države, praktično su stavile moratorijum na bilo kakvo buduće proširenje EU, čime su, praktično, ukinute šanse za Srbiju da se pridruži Uniji. Emanuel Makron je preneo poruku prilikom posete Beogradu, jula 2019, da se EU ne može dalje širiti bez prethodnih institucionalnih reformi, a u decembru je suspendovao otvaranje novih pregovaračkih poglavlja”, precizira Timoti Les.\nOpisujući angažovanje Trampove administracije u vezi sa kosovskim problemom, autor navodi da su maju prošle godine, kako su se bližili predsednički izbori, “SAD odlučile da učine konačni napor za postizanjem dogovora, tako što su srušile vladu na Kosovu, instalirale poslušnijeg partnera i restartovale dijalog Beograda i Prištine”. “Ali, budući da je ideja podele bila sklonjena sa stola, a proces proširenja EU suspendovan, te Srbija nije imala nijedan očigledan razlog da prizna Kosovo, nije postojala mogućnost da se postigne dogovor o priznanju. To je postalo jasno kada su Srbija i Kosovo potpisali sporazum u Beloj kući u septembru, koji je, iako pompezno predstavljen, bio lišen bilo kakvog istinskog sadržaja, odnosno sastojao se od svega nekoliko odredbi o prekograničnom saobraćaju, ali bez sporazuma o priznanju Kosova od strane Srbije. Na kraju, Vučić je rekao da on neće priznati nezavisnost te teritorije dok god je predsednik, što je stav koji godi većini Srba, koji žele da pitanje Kosova bude zamrznuto”, objašnjava on.\nPrema mišljenju Timotija Lesa, Kosovo sada ima dve strateške opcije – prva je da zadrži status kvo, u nadi da će se, na koncu, dogoditi nešto što će privoleti Srbiju da promeni stav, “poput nametanja teških američkih sankcija Beogradu”. “Ali, nije realno očekivati da će SAD pribeći takvoj vrsti pritiska, a sve dok status Kosova ne bude jasan, ono neće moći da se razvija politički i ekonomski”. Drugi scenario je, smatra on, “neka vrsta ujedinjenja sa susednom Albanijom… čime bi se ne samo konsolidovao razlaz Kosova sa Srbijom i obezbedila albanska zaštita, već bi Kosovo dobilo izlaz u spoljni svet”. U tom kontekstu, ukazuje se da bi građani Kosova mogli da putuju zahvaljujući albanskim pasošima, a Priština bi “predstavljala Albaniju u inostranstvu, bilo u Ujedinjenim nacijama, bilo na sportskim takmičenjima… ukratko, Kosovo bi moglo da manje-više normalizuje svoju međunarodnu poziciju, bez, kako je to Haradinaj naglasio, pristanka Srbije”.\nLes napominje da ideja o “nacionalnom ujedinjenju Albanaca” ne predstavlja novost, već se “o njoj naširoko raspravlja na Balkanu i ima snažnu podršku među ljudima u Albaniji i na Kosovu, koji vide sebe kao deo jedinstvene albanske nacije”. Kao ilustraciju za to, navodi istraživanje javnog mnjenja iz 2019. godine, u kojem je 64 odsto Albanaca na Kosovu i 75 odsto Albanaca iz Albanije navelo da bi glasalo za nacionalno ujedinjenje na referendumu, te reči albanskog premijera Edija Rame, koji je poručio da je “zajednička država neizbežna i neupitna”.\nKako naglašava britanski stručnjak za Balkan, ujedinjenje Kosova i Albanije sve je izvesnije, ako se uzme u obzir činjenica da Kosovo “ne može da dobije priznanje od strane Srbije”, a “težnja Albanije da se pridruži EU je praktično okončana, sve dok se Francuska i druge države budu opirale daljem proširenju”. On, takođe, citira reagovanje Aljbina Kurtija, lidera Samoopredeljenja, koje se smatra favoritom za pobedu na predstojećim parlamentarnim izborima na Kosovu, na Haradinajevo obećanje o ujedinjenju sa Albanijom:”Mi ćemo prihvatiti rezultate referenduma”.\nLes napominje da bi cilj o uspostavljanju “velike Albanije” naišao na ozbiljnu prepreku - odnosno, Srbija bi se tome usprotivila.\n“Ukoliko Kosovo preduzme praktične korake u pravcu ujedinjenja sa Albanijom, vlada u Beogradu bi se suočila sa snažnim pritiskom domaće javnosti da to spreči… Budući da SAD i EU nisu dosad pokazale da su zabrinute, Srbija bi morala da ovo pitanje rešava jednostrano - prema rezultatima nedavno sprovedenog istraživanja javnog mnjenja, polovina Srba voljna je da oružanim putem vrati Kosovo… Ali, teško je očekivati da će se situacija kretati u tom pravcu. Srpsko rukovodstvo ne želi obračun sa Albanijom na Kosovu, naročito imajući u vidu da postoji opasnost da bi se u taj konflikt umešale SAD i bile na strani Albanaca… Niti Albanija želi da se vojno obračunava sa Srbijom, većim i snažnijim rivalom… Kosovo će se verovatno postepeno integrisati sa Albanijom, u ekonomskom i političkom smislu u narednih nekoliko godina, a Srbija će biti primorana da spasava što se spasiti može, što će, praktično, značiti obnavljanje Vučićeve strategije iz Trampove ere”, ukazuje on. Kako objašnjava, to podrazumeva da će Srbija pokušati da povrati kontrolu nad severom Kosova, uz pristanak Albanije.\nŠta bi mogla da traži Srbija\nTimoti Les ne isključuje ni mogućnost da će Srbija zahtevati “nešto više od severa Kosova”. U tom kontekstu, tvrdi da postoji šansa da zatraži “podršku Albanije za stvaranje novog regionalnog entiteta koji bi omogućio Srbiji da integriše svoju dijasporu u Bosni i Crnoj Gori”. On ukazuje da to ne bi bilo teško ostvarivo, jer je Albanija već uključena u inicijativu Srbije, nazvanu “Mini Šengen”.


Nemački mediji hvale stavove o Kosovu koje je izneo predsednik Buš\nNemački mediji posredno danas hvale stavove koje je u Tirani i Sofiji izneo američki predsednik Džordž Buš i smatraju da zemlje Evropske unije treba što pre da se pridruže stavu Vašingtona da je brzo priznavanje kosovske nezavisnosti ključ za stabilnost u regionu. Povodom današnjeg sastanka Kontakt-grupe u Parizu u Berlinu se podsedća na stavove kancelarke Angele Merkel o Kosovu izrečene posle samita G-8 u Hajligendamu.\nUticajni dnevnik „Frankfurter algemajne cajtung“ uz preporuku “barem velikim zemljama EU da se priključe stavu koji je formulisao predsednik Buš u Tirani uvidja da bi time doduše „bila osujećena ruska taktika ometanja“, ali da bi „izrasle nove teškoće“.\nJer, „savet bezbednosti, kako je odredjeno u rezoluciji 1244 UN, ovlašćuje članice UN da organizuju medjunarodno vojno prisistvo na Kosovu. Ako bi Vašington rezoluciju ignorisao, pitanje je da li bi ona mogla još da bude osnova za angažman nemačkih vonika i generalno svih stranih trupa na Kosovu“, upozorava ovaj list.\n„Zidojče cajtung“ smatra da „ako Rusi i dalje blokiraju odluku o statusu Kosova, preti jednostrano priznavanje nezavisnosti Albanaca sa nesagledivim posledicama za čitav Balkan“. „Tako su već pre 15 godina počeli krvavi balkanski ratovi. Ni u interesu Moskve ne može da bude takva eksplozija“, ocenjuje „Zidojče cajtung“.\nNemačko ministarstvo inostranih poslova u Berlinu današnji sastanak Kontakt grupe u Parizu gleda kao nastavak medjunarodnih napora za postizanje rešenja za Kosovo. Predstavvnica ministarstva danas nije želela da komentariše to što se okupljanje odvija bez predsatvnika Rusije, ali je podsetila na prošlog petka izrečene stavove savezna kancelarka Angele Merkel o Kosovu.\nPosle samita G-8 u Hajligendamu ona je, najavljujući novi sastanak Kontakt-grupe, rekla da „problem Kosova i Srbija nije nov, i neće sve propasti ako postizanje rešenja traje nekoliko nedelja duže, ali može da propadne ako se pusti da vreme prolazi i pri tome se ne čini ništa“.\nAngela Merkel je i tada ponovila „interes da odluka (o budućem statusu Kosova) ima podlogu u UN“. Slična izjava danas je došla iz francuskog ministarstva za inostrane i evropske poslove, gde naglašeno takodje i da odsustvo Rusije sa današnjeg sastanka ne znači da postoji želja da se Moskva "isključi" iz razgovora.


Niška televizija » Lunaček: Zemlje EU koje nisu priznale Kosovo da to učine\nObjavljeno 12.03.2015. 11:01\nSTRAZBUR – Poslanica Evropskog parlamenta i izvestilac za Kosovo Ulrike Lunaček založila se danas da se građanima Kosova što pre odobri vizna liberalizacia i pozvala članice EU koje nisu priznale nezavisnost Kosova da promene politiku.\nLunaček je pozvala Španiju, Slovačku, Rumuniju, Grčku i Kipar da priznaju nezavisnost Kosova po ugledu na ostale članice EU koje su to već učinile.\n„Kosovo se posle sedam godina nezavisnosti još oseća kao da nije dobrodošlo u EU“, rekla ona je na konferenciji za medije u Strazburu.\nLunaček je, kao jedan od uzroka talasa azilanata sa Kosova koji ilegalno prelaze u EU, navela to što se građani osećaju „zatvoreno i izolovano“ jer, kako je naglasila, jedini na Zapadnom Balkanu ne mogu da putuju bez viza.\ntanjug 12.03.2015 08:20


Ministarstvo odbilo da izda dozvolu za izgradnju novog mosta, radovi uveliko u toku | (Vesti - 24.05.2022) Novi Sad\n24.05.2022 u 12:58h\nMinistarstvo odbilo da izda dozvolu za izgradnju novog mosta, radovi uveliko u toku\nKako se navodi u obrazloženju, zahtev za izdavanje rešenja o privremenoj građevinskoj dozvoli za izgradnju prve faze obilaznice oko Novog Sada sa mostom preko Dunava na trasi državnog puta II A reda 111, koja podrazumeva izgradnju privremenih mostova sa desne i leve obale Dunava je odbačen zato što je nepotpun, piše 021.rs.\nPodsećamo, cena mosta je sa prvobitno predviđenih 130, "preko noći" porasla na više od 175 miliona evra, a most je počeo da se radi pre donošenja novog GUP-a koji trpi brojne kritike stručne i ostale javnosti u gradu.\nKinezi počinju radove na mostu pre usvajanja GUP-a\nFOTO i VIDEO: Simboličnim presecanjem crne trake, ekološki aktivisti obeležili početak radova na novom mostu\nNepoznato kako je most poskupeo sa 130 na preko 175 miliona evra\nGradiće se privremeni most potreban za izgradnju "kineskog mosta" u Novom Sadu\n26.03.2022. - FOTO i VIDEO: Simboličnim presecanjem crne trake, ekološki aktivisti obeležili početak radova na novom mostu\n26.02.2022. - Održan protest zbog novog mosta: Očekuje nas zagađenje i obezvređenje nekretnina\n10.02.2022. - MOMIROVIĆ: Početak gradnje novog mosta u NS za mesec i po dana\nPovezane teme građevinska dozvola kineski most koridori srbije ministarstvo građevinarstva, saobraćaja i infrastrukture


UN obeležavaju 65 godina postojanja\nRTV\t24.10.2010 12:04\nUjedinjene nacije, koje danas obeležavaju 65 godina od nastanka i sada imaju 192 države članice, iskoristile su tu priliku da potvrde privrženost principima unapređenja mira, razvoja i ljudskih prava, na kojima svetska organizacija i počiva.\nDan UN obeležava se svake godine 24. oktobra, kada je Povelja UN stupila na snagu.\nPrema rečima generalnog sekretara UN Ban Ki-muna, taj dan je prilika za ponovnu potvrdu univerzalnih vrednosti tolerancije, uzajamnog poštovanja i ljudskog dostojanstva, kao i napretka koji je zajednički načinjen na planu obrazovanja, očekivanog trajanja života, širenja tehnologije i unapređenja demokratije i vladavine zakona.\n"Ali pre svega to je dan na koji možemo da se rešimo da učinimo više, više na zaštiti delova sveta zahvaćenih ratnim sukobima, na borbi protiv promena klime i izbegavanju nuklearnih katastrofa, više na širenju mogućnosti za žene i borbi protiv nepravde i nekažnjenosti", istakao je Ban.\nOsnivači UN države pobednice u Drugom svetskom ratu\nUN su osnovale države pobednice u Drugom svetskom ratu. Kao takve i sa proklamovanim ciljevima održanja mira i bezbednosti, razvoja ljudskih prava i unapređenja socijalnog i ekonomskog razvoja, UN su predstavljale odgovor na očekivanja sveta koji je tek izašao iz najrazornijeg sukoba u istoriji čovečanstva.\nIstovremeno, želela se istaći distanca prema njihovom prethodniku, Društvu naroda, koje nije uspelo da spreči izbijanje Drugog svetskog rata.\nKoliko je namera da se spreči ponavljanje tog užasnog kolektivnog iskustva bila u korenu ideje o osnivanju UN, govori između ostalog i činjenica da tada, i još neko vreme, u njihove redove nisu mogle da uđu zemlje poražene u Drugom svetskom ratu.\nUN su svojom prvobitnom organizacijom i sastavom predstavljale odraz posleratnog ustrojstva sveta: među prvobitnim članicama (ukupno 51) nije bilo mesta za zemlje poražene u ratu, kolonije su vraćene svojim gospodarima, a formiran je Savet bezbednosti čijih je pet stalnih članica dobilo pravo veta.\nRezolucije Saveta bezbednosti UN jedine se smatraju obavezujućim za članice organizacije, za razliku od odluka Generalne skupštine UN koje imaju karakter preporuke.\nIstovremeno, dinamičan razvoj sveta posle 1945. godine zahtevao je neprekidno nove pristupe i odgovore, tako da se može reći da evolucija UN odražava evoluciju modernog sveta.Ona je počela ubrzo po osnivanju UN.\nSB zatvoreni klub nukelarnih država , zahtevi za reformu\nDanas je broj članica UN dostigao 192.\nNe prestaju, međutim, zahtevi za reformu organizacije, pri čemu se najčešće upire prstom u Savet bezbednosti, na koji se pre svega gleda kao na zatvoreni klub nukelarnih država.\n1. UN treba da se ukine nacisto. I onako ne vredi nista.


Troicki ekspresno u četvrtfinalu : Nadlanu.com\nBEOGRAD, 5. maja 2010. (Beta) - Srpski teniser Viktor Troicki plasirao se u četvrtfinale Otvorenog prvenstva Srbije u Beogradu, pošto je u drugom kolu savladao Francuza Florana Seru sa 6:0 i 6:1.\nTroicki, koji je postavljen za šestog nosioca na turniru, u četvrtfinalu će igrati protiv četvrtog nosioca, Stanislasa Vavrinke iz Švajcarske.\nDuel Troickog i Sere zbog kiše je bio prekinut na početku drugog seta, ali je nastavljen posle pola sata. Efektivne igre ukupno je bilo samo 40 minuta.\nSrpski teniser je u oba seta napravio po tri brejka, igrao je odlično i potvrdio da može da napravi dobar rezultat u Beogradu.\nTroicki i njegov protivnik u četvrtfinalu Vavrinka do sada su igrali samo jednom, prošle godine u Monte Karlu, kada je slavio Švajcarac.\nSrpski teniser Viktor Troicki izjavio je da je očekivao teži meč protiv Francuza Florana Seraa u drugom kolu Otvorenog prvenstva Srbije u Beogradu.\n"Nisam očekivao da će biti ovako lako. Igrao sam sjajno. Sve je ulazilo u teren, nije imao nikakve šanse. I posle prekida zbog kiše, nastavio sam istim tempom, čak i jače", rekao je Troicki novinarima posle pobede od 6:0 i 6:1 za 40 minuta igre.\nTroickog u četvrtfinalu očekuje duel protiv Švajcarca Stanislasa Vavrinke.\n"Osećam se sjajno. Mislim da imam šanse da doguram daleko. Sledeći protivnik je mnogo teži. On na šljaci igra jako dobro, to mu je omiljena podloga. Verujem da mogu da pobedim. Meč je u petak, imam vremena da se odmorim i odmoriću se", kazao je Troicki.\nSrpski teniser kazao je da u petak u četvrtfinalu očekuje više publike na tribinama sportskog centra "Milan Gale Muškatirović".\n"Danas je bio loš dan. Videćemo sutra uveče kada bude igrao (Novak)Đoković. U sledećem meču sastaću se sa igračem koji je bio u top 10 na rang listi, značiće mi puno podrška publike", zaključio je Troicki.\nOtvoreno prvenstvo Srbije igra se za ukupni nagradni fond od 424.950 evra.


Petković: Protiv Zvezde svi daju maksimum, bez obzira na domaći teren\nŠtoper Crvene zvezde Nikola Petković rekao je da očekuje dobru utakmicu na gostovanju Radničkom iz Niša u 19. kolu Jelen superlige.\nCrvena zvezda je već napravila kiks na prolećnom gostovanju kada su remizirali sa Radom, pa šansu za popravni fudbaleri kluba iz Ljutice Bogdana imaju u Nišu.\n"Protiv nas svi daju svoj maksimum bez obzira da li igramo na Marakani ili u gostima. Svi su maksimalno motivisani. Sa druge strane nama je svaki bod bitan i uvek moramo mi da budemo ti koji su motivisaniji od rivala. Nadam se dobroj utakmici", dodao je Zvezdin defanzivac.\nOn je u prethodnim boravcima u klubu igrao na poziciji levog beka, da bi se kod Aleksandra Jankovića prebacio na centralno štopersko mesto.\n"Više mi odgovara pozicija centralnog beka, nego da igram uz aut liniju. Posebno u našoj ligi gde skoro svi protiv Zvezde igraju defanzivno. Očekujem da budem sve bolji i bolji", zaključio je Nikola Petković.


Gordon Braun: Globalni pad privredne aktivnosti vodi u recesiju\nU britanskom parlamentu redovno se održavaju sednice na kojima premijer odgovara na pitanja poslanika. Tokom prve takve sednice posle prošlonedeljnog samita evropskih lidera o stanju u svetskoj privredi, premijer Gordon Braun je upozorio na ozbiljnu opasnost od recesije.\nBio je to prvi put da je premijer Gordon Braun javno priznao ono što obični Britanci osećaju već mesecima - da će pad privredne aktivnosti u svetu verovatno izazvati recesiju – kako u Britaniji tako i drugde u svetu. Braun je podvukao da je situacija ozbiljna.\n"Guverner Engleske banke rekao je sinoć da od Drugog svetskog rata međunarodni bankarski sistem nije bio toliko blizu kolapsa, a ja se slažem s njim. Pošto smo preduzeli akciju u tom sistemu, sada moramo da se pozabavimo globalnom finansijskom recesijom, koja će verovatno izazvati recesiju u Americi, Francuskoj, Italiji, Nemačkoj i Japanu, kao i u Britaniji, jer ni jedna zemlja ne može sebe da izoluje od toga", rekao je Braun.\nBritanski premijer je dodao kako sa nestrpljenjem očekuje skorašnji samit svetskih lidera, na kome će se razgovarati o zajedničkim merama za ozdravljenje privrede. Taj sastanak održaće se u Sjedinjenim Državama, u novembru, ubrzo posle američkih predsedničkih izbora.\nDok je britanska privreda u kontrakciji, Braun se suočava sa mnogim od problema koje imaju druge razvijene zemlje, kao što je porast broja propalih kredita za kuće i stanove, koji se u poslednjih 12 meseci skoro udvostručio.\nGovoreći poslanicima u Donjem domu britanskog parlamenta, Braun je izneo osnovne obrise plana za zaustavljanje tog trenda.\n"Gospodine predsedavajući, mogu da objavim nove smernice za pravosuđe u cilju zaustavljanja ili odlaganja sudskih naloga za oduzimanje kuća i stanova sve dok se u potpunosti ne razmotre alternativne opcije za pomoć njihovim vlasnicima, uključujući produžavanje otplate kredita, promenu tipa kredita i odlaganje njegovog otplaćivanja", rekao je Braun.\nMeđutim, za sve ove mere biće potrebno vreme. Ove godine, broj odobrenih hipotekarnih kredita pao je za više od 70 odsto u odnosu na prethodnu godinu. Nezaposlenost raste, a taj trend će se verovatno nastaviti i 2009. Pored toga, vrednost britanske funte u odnosu na američki dolar pala je na najniži nivo u poslednjih pet godina.


Od referenduma do nezavisnosti: Prije 23 godine bh. građani su rekli “Da” nezavisnosti BiH – TuzlaInfo.ba\nOd referenduma do nezavisnosti: Prije 23 godine bh. građani su rekli “Da” nezavisnosti BiH\n01/03/2015 | 7:50\nGrađani Bosne i Hercegovine danas slave Dan nezavisnosti naše domovine, nakon što je voljom većine građana prije 23 godine BiH postala nezavisna država.\nReferendum o nezavisnosti BiH održan je 29. februara i 1. marta 1992., kada je blizu 64 posto građana odgovorilo potvrdno na referendumsko pitanje “Jeste li za suverenu i nezavisnu Bosnu i Hercegovinu, državu ravnopravnih građana, naroda BiH – Muslimana, Srba, Hrvata i pripadnika drugih naroda koji u njoj žive?”.\nSrpska demokratska stranka pozvala je Srbe da ne izađu na referendum, te je on pretežno bojkotovan u općinama u kojima su Srbi bili u većini.\nRezultati referenduma i volja većine građana BiH prihvaćeni su u Parlamentu BiH 6. marta 1992. Nakon toga nezavisnost i suverenost BiH 6. aprila 1992. priznala je i tadašnja Evropska zajednica, a naša zemlja je primljena u UN iste godine.\nIpak, uprkos svemu tome, mjesec dana nakon referenduma uslijedila je agresija na BiH, a početak agresije označen je napadom srpskih paravojnih jedinica na Bijeljinu po naređenju šefa srbijanske tajne službe Jovice Stanišića.\nTada je, u aprilu 1992., izvršen pokolj Bošnjaka u tom gradu, a zločini su po istoj ideološkoj matrici nastavljeni i u drugim bh. gradovima iz kojih je vršen progon i etničko čišćenje nesrpskog stanovništva. Tako je cijena samostalnosti BiH plaćena najkrvavijim sukobom u Evropi poslije Drugog svjetskog rata uz veliki broj žrtava i užasne zločine.\nRat je okončan Dejtonskim mirovnim sporazumom krajem 1995. godine, a do danas se 1. mart slavi samo na jednom dijelu teritorije BiH, u entitetu Federacija BiH.


» FABBRICA STRUČNI SEMINAR Fabbrica\nNovi Pazar, 06.11.2013.\nSa ciljem da svojim komitentima približi karakteristike i tehnologiju primene inovativnih proizvoda u segmentu površinske obrade i dekoracije u drvnoj industriji, kao i da pruži maksimalnu tehničku podršku, stručni tim Fabbrica doo je, u saradnji sa partnerskom firmom Boys doo, održao seminar u Novom Pazaru.\nKako bi se na najbolji način istakle prednosti i kvalitet proizvoda, uz prezentaciju prodajnog programa, održana je i interaktivna demonstracija primene materijala renomiranih proizvođača:\npremaza za drvnu industriju – Renner, Italija,\nbrusnih materijala i alata – Mirka, Finska.\nTokom seminara, svi učesnici imali su priliku da sa stručnim timom tehnologa i tehničara primene preduzeća Fabbrica doo, prodiskutuju o tehnikama rada i procedurama za postizanje željenih rezultata u površinskoj obradi, ali i da se upoznaju sa uzorcima demonstriranih materijala, specijalno pripremljenih za ovu priliku.\nUzorni komadi tretirani premazima sa specijalnim efektima, na staklu i medijapanu, kao što su efekat folije ili efekat leda, privukli su izuzetnu pažnju svih učesnika.\nRealizaciju praktičnog dela prezentacije pomogla je firma Seco doo ustupajući prostor svoje proizvodnje predstavnicima kompanije Fabbrica doo i ostalim saradnicima.\nSvi prisutni imali su priliku da lično testiraju novu generaciju visokoefikasnog električnog brusnog alata, kao i materijale za postupak predpoliranja i poliranja.\nNaš tehnički tim je tokom praktične demonstracije pokazao kako se upotrebom nove linije Mirka pasti za poliranje POLARSHINE u primeni sa različitim stopama mogu postići vrhunski rezulti po pitanju izgleda površina lakiranih završnim lakovima u visokom sjaju.\nSva zalaganja tehnologa i tehničara primene tima Fabbrica doo ocenjeni su kao veoma korisni i konstruktivni.\nPored velikog izbora kvalitetnih proizvoda, Fabbrica doo je pokazala da se prednost ove kompanije ogleda u uslugama koju pruža svojim komitentima – redovne edukacije, stručne konsultacije, tehnička podrška na terenu.\nZahvaljujemo se distributeru BOYS doo i firmi SECO doo na maksimalnoj podršci!!!


Zbog vožnje u pod dejstvom alkohola i droge iz saobraćaja isključeno 7 vozača - JuGmedia\nZbog vožnje u pod dejstvom alkohola i droge iz saobraćaja isključeno 7 vozača\nSaobraćajna policija Policijske uprave u Vranju, tokom novogodišnjih praznika, zadržala je sedmoro vozača, šestoro koji su vozili pod dejstvom alkohola i jednog koji je vozio pod dejstvom psihoaktivnih supstanci.\nPatrola je u Vranju iz saobraćaja isključila dvoje vozača starosti 46 i 43 godine koji su upravljali automobilima marke „opel“ sa više od 2 promila alkohola u organizmu.\nTakođe u gradu su zaustavljeni vozač „opela“ (29) koji je vozio sa 1,40 promila alkohola u organizmu i vozač „mercedesa“ (28) koji je automobilom upravljao pod dejstvom kanabisa.\nSaobraćajna policija u Trgovištu zaustavila je muškarca (31) iz okoline ovog mesta koji je bez vozačke dozvole vozio „folksvagen“ sa 3,09 promila alkohola u organizmu, dok je u Surdulici zatečen muškarac (22) koji je upravljao „citroenom“ sa 1,60 promila.\nU Bujanovcu je iz saobraćaja isključen vozač „opela“ (33) koji je upravljao automobilom sa 1,46 promila alkohola u organizmu.\nProtiv vozača su podnete prekršajne prijave iz Zakona o bezbednosti saobraćaja.\nBez struje Bogojevce i još neka sela, kao i Štrkovo naselje\nOd 155 testiranih u Jablaničkom okrugu, novoobolele četiri osobe\nU poslednja 24 sata od 155 rezultata, koliko su stigla za testirane u Jablaničkom okrugu, 4 osobe su sa pozitivnim nalazom na korona virus. Od ovog broja…\nDanas je Uskrs, Hristos vaskrse!\nPravoslavni hrišćani u više od 60 zemalja sveta, uključujući Srbiju, slave danas Vaskrsenje Hristovo. Uskrs po Julijanskom kalendaru slave Ruska,…\nNedavno najavljen projekat Obrazovanje za digitalno društvočija je ukupna vrednost 10 miliona dinara nastavak je projekta Podrška STEM obrazovanju…


MANJIFIKO VAS POZIVA U NOVI SAD ZA DOČEK: Novosađane u naluđoj noći očekuje pravi spektakl | Lifestyle | Vesti\nMANJIFIKO VAS POZIVA U NOVI SAD ZA DOČEK: Novosađane u naluđoj noći očekuje pravi spektakl 0 Podeli PODELI TWEET POŠALJI E-MAIL\nMANJIFIKO VAS POZIVA U NOVI SAD ZA DOČEK: Novosađane u naluđoj noći očekuje pravi spektakl\nAutor Jasmina Glišić 21.12.2018 16:18 16:22\nPoznati regionalni umetnik koji pomera granice, koji važi za kreatora nove dimenzije - lepše i prijatnije, koji razbija predrasude, koji svet čini radosnijim mestom za život. Robert Pešut, poznatiji kao Manjifiko, pevaće sa Novosađanima u najluđoj noći na Trgu slobode. Neverovatna kombinacija balkan-disko šlagera koje može da priredi samo Manjifiko proneće se Novim Sadom 31. decembra. Hitovi iz filmova „Montevideo, bog te video“ i Montevideo, vidimo se!”, serije „Senke nad Balkanom“, kao i sa njegovog poslednjeg albuma „Charlatan de Balkan“, pokrenuće posebnu atmosferu novogodišnje noći na glavnom gradskom trgu.\nU 2002. godini bio je tvorac hita „Only Love“ na otvaranju Evrovizije u Sloveniji, gde je na pan-evropsku scenu doveo tri transvestita. U svojoj rodnoj Sloveniji, singlom „Magnifico Is a Faggot“, postao je ikona LGBT populacije.\nMeđutim, jedna druga saradnja, okenuta malo tradicionalnijem shvatanju, donela mu je najveći uspeh do sada. Pesmu za srpski blokbaster, „Montevideo, Bog te video“ komponovao je 2010. godine, a vrlo brzo je pesma „Samo malo“ postala hit broj jedan u našoj zemlji, ali i regionu. „Pukni, zoro“, savršen je primer jednog umetničkog dela koje prevazilazi samog umetnika. Ovaj vanvremenski klasik je sastavni deo velikih nacionalnih dešavanja. Manjifiko je njime pomerio srpski narod. Zbog toga što je jedinstven, a opet toliko raznolik, Manjifiko se potpuno uklapa u koncept novosadskog dočeka koji je multikulturalan, originalan i toliko hrabar.\nManjifiko vas poziva da 31. decembra zajedno okusimo čaroliju novogodišnje noći!\nNovi Sad Doček Nova godina Manjifiko PR interni


Hamenei: Nepromijenjen stav prema 'arogantnim' SAD\nU govoru povodom muslimanskog praznika Bajrama u Teheranu, koji je prenosila državna televizija, Hamenei je rekao da taj sporazum neće promijeniti iransku podršku vladama Iraka i Sirije, niti podršku "ugnjetenim narodima" Jemena, Bahreina kao i Palestincima.\nOn je istakao da sporazum sa Britanijom, Kinom, Francuskom, Rusijom i SAD i Njemačkom "još nije zakon" i mora se pažljivo analizirati.\nKao vrhovni vođa Irana Hamenei ima "zadnju riječ" u političkim pitanjima, stranim i domaćim, što uključuje i nuklearni sporazum, navodi AFP.\nU međuvremenu, Savjet bezbjednosti UN glasaće o nacrtu rezolucije o sporazumu sa Iranom u ponedjeljak, 20. jula.\nU nacrtu rezolucije koji je Savjetu bezbjednosti UN dostavila delegacija SAD predviđeno je ukidanje sankcija Iranu u narednih deset godina, pod uslovom da vlasti te zemlje poštuju sporazum koji je Teheran sklopio u Beču sa svjetskim silama u vezi sa svojim nuklearnim programom.


Ubijen advokat u Jagodini - KRIK\nMladi jagodinski advokat Nemanja Stojanović (27) ubijen je jutros oko tri sata ispred zgrade u kojoj je stanovao.\nPiše: Beta, KRIK\nNepoznati napadač sačekao je Stojanovića isped ulaza u ulici Braće Dirak i ispalio na njega više hitaca.\nU saopštenju tužilaštva navodi se da je u toku pretkrivični postupak radi otkrivanja ko je izvršio ubistvo.\nMediji su preneli da je Stojanović radio u advokatskoj kancelariji svoga oca kao pripravnik.\nViše od stotinu advokata iz Pomoravskog okruga okupilo se ispred zgrade Višeg suda u Jagodini tražeći od nadležnih državnih organa da se što pre pronađe ubica.\n„Radi se o mladom čoveku koji je ubijen na pragu svoje kuće bez bilo kakvog znanog ili neznanog razloga. Ovo je samoinicijativni skup advokata i naša komora će da donese odluku o obustavi rada do otkrivanja počinioca ili razjašnjenja celog slučaja“, rekao je član Programskog saveta Advokatske komore Srbije Momčilo Jovanović.\nOvo je drugo ubistvo iz sačekuše u poslednjih nedelju dana. Početkom nedelje u Leskovcu je ubijen Aleksandar Mikić. On je izrešetan ispred stana, odnosno, stambene zgrade čiji je bio investitor. Samo nekoliko minuta kasnije nedaleko od mesta ubistva eksplodirao je automobil.\nKRIK je početkom jula objavio „Crnu knjigu“ – bazu ubistava koja su u poslednjih pet godina u Srbiji i Crnoj Gori izvedena na način karakterističan kriminalnim obračunima.\nBaza pokazuje da su ubistva najčešće vršena iz automatskog oružja i to u takozvanim „sačekušama“ – ubice su žrtvu čekale na određenom mestu. U deset odsto slučajeva pod automobil „mete“ postavljena je neka vrsta eksploziva – „auto-bomba“.\nPogledajte Crnu knjigu ubistava u Srbiji


Na dalekom istoku Rusije počelo glasanje na predsedničkim izborima - 17.03.2018, Sputnik Srbija\nNa dalekom istoku Rusije počelo glasanje na predsedničkim izborima\nU Rusiji je počelo glasanje na predsedničkim izborima. Prvo su otvorena biračka mesta u Čukotskom autonomnom okrugu i u Kamčatskom kraju. Glasanje traje od 8.00... 17.03.2018, Sputnik Srbija\nrusija, vesti, svet, oebs, parlamentarna skupština oebs, ruska centralna izborna komisija\n22:08 17.03.2018 (Osveženo: 22:28 17.03.2018)\n© Sputnik / Alekseй Malьgavko / Uđi u foto-galerijuIzbori u Rusiji\nU Rusiji je počelo glasanje na predsedničkim izborima. Prvo su otvorena biračka mesta u Čukotskom autonomnom okrugu i u Kamčatskom kraju. Glasanje traje od 8.00 do 20.00 sati po lokalnom vremenu.\nBiće otvoreno više od 97.000 biračkih jedinica, od čega više od 400 u inostranstvu.\nTokom predsedničke kampanje primenjuje se novi mehanizam glasanja građana na mestu boravka. Teritorijalne biračke komisije, višenamenski centri i Portal za državne usluge od 31. januara primali su prijave za uključivanje na birački spisak na biračkim jedinicama van mesta rođenja.\nPrema rečima predsednice Centralne izborne komisije Rusije Ele Pamfilove, na mestu boravka glasaće više od 5,5 miliona Rusa.\nProceduru glasanja pratiće više od 1.500 međunarodnih posmatrača iz 109 zemalja.\n„Najviše posmatrača dolazi iz Nemačke, SAD, Francuske i Velike Britanije. Samo misiju Biroa za demokratske institucije i ljudska prava OEBS-a i Parlamentarne skupštine OEBS-a čini oko 500 ljudi, u čijem su sastavu svi rukovodioci organizacije, aktuelni i bivši. Oni su izabrali 33 regiona u kojima će nadgledati glasanje“, rekla je Pamfilova.\nNa predsedničkim izborima u Rusiji učestvuje osam kandidata.\nGrađani Krima prvi put u istoriji biraju predsednika Rusije. Na Krimu je glasanje organizovano na 1.206 biračkih jedinica, među kojima su 42 privremene. Otvorene su i dve specijalne biračke jedinice: jedna u oblasti izgradnje Krimskog mosta, a druga u sali novog terminala aerodroma „Simferopolj“.\nRuska centralna izborna komisija


“Obraz”: Žalba sudu u Strazburu\nDatum objave: četvrtak, 14 juna, 2012\nBeograd — Ustavni sud je doneo odluku o zabrani “Obraza”. Reč je o veoma štetnoj odluci i ubeđen sam da je duboko politički motivisana, kaže zastupnik ove organizacije.\nZabranu delovanja udruženja “Otačastveni pokret Obraz” od Ustavnog suda Srbije tražilo je Republičko javno tužilaštvo, a od tog zahteva do prve javne rasprave prošlo je dve godine.\nTužilaštvo je takođe tražilo i da se “Obraz” briše iz registra, kao i da se sva buduća udruženja i grupe koje žele da nastave aktivnosti “Obraza” smatraju nelegalnim da bi se sprečilo da aktivisti “Obraza” zaobiđu presudu o zabrani i registruju nova udruženja sa istom svrhom i ciljem i tako uspostave kontinuitet sa “Obrazom”.\nU Ustavnom sudu Srbije o zabrani “Obraza“, nakon javne rasprave, koja je održana u decembru 2011. održana su još tri ročišta na kojima se većalo o argumentima za zabranu i protiv nje.\n“Nadamo se da će takva odluka Ustavnog suda Srbije doprineti suzbijanju nasilja i netolerancije u zemlji”, kažu iz Tužilaštva.\nPodsetimo, pre “Obraza”, Ustavni sud Srbije je prošle godine u junu doneo odluku o zabrani delovanje takođe ultra-desničarske organizacije “Nacionalni stroj”.\nRepubličko javno tužilaštvo takođe je zatražilo od USS da zabrani delovanje “1389”. Taj zahtev upućen je još 2009. ali je povučen krajem 2011.\nRazlog je taj što je Udruženje građana “1389”, čiju je zabranu tražilo državno tužilaštvo, promenilo naziv u Udruženje građana “Pokret 1389”. Naziv je promenjen sasvim po zakonu, a rešenje je potpisalo Ministarstvo za državnu upravu i lokalnu samoupravu 21. decembra 2007. godine.\nPrvi osnovni sud u Beogradu osudio je vođu “Obraza” Mladena Obradovića na 10 meseci zatvora zbog širenja mržnje pred otkazanu Paradu ponosa septembra 2009.


Titula na Gibraltar Open turniru pripala Šonu Marfiju - Sportske.net\nOvim trijumfom, Marfi je uspeo da dođe do svog prvog rangirnog trofeja ove sezone, a ukupno sedmog u karijeri i osvoji novčanu nagradu od 25.000 EUR-a. Sa druge strane Džadu Trampu je ovo bio drugi poraz za redom na rangirnim turnirima, nakon što je prethodnog meseca izgubio finalni okršaj na Wlesh Open turniru od Stjuarta Bingama. Tramp će tako još morati da pričeka na svoju sedmu rangirnu titulu, a ukupan skor u finalima na najbitnijim turnirima mu je sada šest pobeda i osam izgubljenih mečeva.\nŠto se samog toka ovog finalnog meča tiče Tramp je osvojio uvodni frejm brejkom od 59 poena, nakon čega je usledilo izjednačenje od strane Marfija. Treći frejm je ponovo pripao Džadu Trampu, ali je Marfi imao spreman odgovor već u narednom četvrtom za novo izjednačenje. U petom frejmu oba igrača su napravila brejk od 56 poena, ali je Marfi uspeo da ubacivanjem kugli od žute do roze, dođe do vođstva. U poslednjem frejmu ovog susreta Tramp je uspeo da ostvari brejk od 34 poena, ali je na njegovu nesreću promašio crvenu kuglu za gornju rupu, čime je omogućio svom rivalu da naniže brejk od 96 poena i tako slavi u ovom odličnom finalnom susretu.\n„ Imao sam nekoliko teških mečeva na ovom turniru koji su me i pripremili za ovo finale. Ima nekolicina nas koji smatramo da je Džad najbolji igrač sveta u ovom momentu. Jak je na svim poljima. Morate da odigrate svoj najbolji snuker ukoliko mislite da ga pobedite. Meni je ovo prvi put da sam na Gibraltaru i zaista sam uživao. Svi su bili sjajni prema nama i radujem se svom dolasku ovde i sledeće godine“ , izjavio je nakon meča Šon Marfi.\nDžad Tramp je dao kratku izjavu:\n„ Imao sam svoje šanse ali ih nisam iskoristio. Šon je kaznio sve moje greške i zasluženo je pobedio. Bio je najbolji igrač ovog vikenda.“\nInače u mečevima polufinala Šon Marfi je bio bolji od Najdžela Bonda rezultatom 4:0, dok je Tramp savladao Rajan Deja rezultatom 4:2


Petković sa direktorom direkcije za Balkan MSP-a Italije o ZSO, povraćaju imovine Dečanima, dijalogu… - Radio Kosovska Mitrovica\nDirektor Kancelarije za Kosovo i Metohiju dr Petar Petković razgovarao je danas sa direktorom direkcije za Balkan Ministarstva spoljnih poslova Republike Italije, Andreom Kaskoneom, saopšteno je iz Kancelarije za KiM.\nPetković je, kako se navodi u saopštenju, sagovornika upoznao sa tokom dijaloga Beograda i Prištine, istakavši da za razliku od Beograda, koji je ispunio sve dogovore proistekle iz Briselskog sporazuma, Priština nije ispunila svoju najveću i najvažniju obavezu, a to je formiranje Zajednice srpskih opština, sa kojom kasni više od devet godina. Priština uporno beži i od sprovođenja dogovora o energetici, pravosuđu, slobodi kretanja, a nema ni pomaka sa prištinske strane po pitanju nestalih“, rekao je direktor Petar Petković.\n“Međutim, pored toga što prištinske vlasti ne žele da sprovode odluke i sporazume iz Brisela, oni ne žele da sprovode ni sopstvene odluke, pa tako već šest godina odbijaju da izvrše odluku takozvanog Ustavnog suda u Prištini i manastiru Visoki Dečani vrate 24 hektara zemljišta, što je eklatantan dokaz da na KiM ne postoji vladavina prava”, upozorio je Petković, a navodi se u saopštenju.\nPetković je gosta detaljno informisao i o položaju našeg naroda u pokrajini, kao i o seriji svakodnevnih napada na Srbe, njihovu imovinu, manastire i crkve, kojih je, kako je rekao, od početka prošle godine bilo ukupno 179, što ozbiljno podriva napore za rešavanje konflikta.\nDirektor Kancelarije za Kosovo i Metohiju je naglasio da i svakodnevne političke poruke kosovskih političara nagoveštavaju da Priština ne namerava da iskreno učestvuje u stvaranju uslova za normalizaciju političkih i međunacionalnih odnosa u regionu.\nPetković je dodao da Beograd ostaje opredeljen za dijalog, jer je nesuglasice na zapadnom Balkanu moguće rešavati isključivo dogovorom i kompromisom, a svaki pokušaj nametanja rešenja kroz jednostrane akte i provokacije za posledicu neminovno ima destabilizaciju prilika na terenu.


Film „Stara škola kapitalizma“ – Kulturni centar\nFilm „Stara škola kapitalizma“\nKulturni centar Gornji Milanovac u saradnji sa Filmskim centrom Srbije i Filmkulturom, organizacijom koja se bavi edukacijom u oblasti audiovizuelne kulture i umetnosti, u četvrtak, 5. juna od 19 sati u sali Gimnazije, u okviru projekta „Dan domaćeg filma “ predstaviće ostvarenje Želimira Žilnika – “Stara škola kapitalizma“.\nFilm „Stara škola kapitalizma“ smešten je usred talasa radničkih protesta koji se šire Srbijom. Revoltirani radnici provaljuju kapije fabrike u kojoj su radili i s razočaranjem otkrivaju pustoš koju su za sobom ostavili novi vlasnici. Film beleži sve kompleksniji, a opet i krajnje živopisan pregled sadašnjeg vremena i društvenih previranja pod razarajućim uticajima domaćeg i stranog kapitala.\nŽelimir Žilnik rođen je 1942. godine u Nišu, a poznati je autor brojnih igranih i dokumentarnih filmova, jedan od začetnika žanra doku-drama, nagrađivan na domaćim i internacionalnim filmskim festivalima. Od samog početka profesionalnog rada na filmu okrenut je savremenim temama, koje uključuju društvenu, političku i ekonomsku kritiku svakodnevice. Žilnikov prvi igrani film «Rani radovi» (1969) nagrađen je Zlatnim medvedom na Berlinskom filmskom festivalu. Nakon problema sa cenzurom u Jugoslaviji, te zaustavljanja rada na narednom igranom filmu Žilnik sredinu sedamdesetih godina provodi u Nemačkoj, radeći nezavisne filmove – sedam dokumentaraca i jedan igrani film. Po povratku u zemlju, od kraja sedamdesetih režira seriju dobro primljenih televizijskih filmova i doku-drama, za Televiziju Beograd i TV Novi Sad. Tokom devedesetih, u nezavisnim filmskim i medijskim produkcijama realizuje niz igranih i dokumentarnih filmova na temu kataklizme na Balkanu. Slom sistema vrednosti u post-tranzicijskim zemljama centralne i istočne Evrope, problemi izbeglištva i migracija u novonastalim okolnostima proširene Evrope – okvir su tekućeg tematskog ciklusa na kome Žilnik radi.\nGost projekcije biće Miodrag Milošević.\nU subotu otvaranje Bijenala


MOD: Za Rumuniju nema vojske Kosova - Politika - Dnevni list Danas\nPočetna » Politika » MOD: Za Rumuniju nema vojske Kosova\n3Piše: Danas Online 31. maja 2018. 13.21\nMinistri Vulin i Fifor su posle prijateljskog sastanka najavili dalji razvoj i unapređenje i do sada uspešne vojne saradnje dve zemlje i ističu da su Srbija i Rumunija garanti mira i stabilnosti na čitavom Balkanu, piše u saopštenju Ministarstva odbrane.\nMinistar Vulin je rumunskom kolegi zahvalio na ogromnom ličnom naporu i velikom prijateljstvu koje pokazuje prema Srbiji u svakoj prilici.\n„Danas smo razgovarali kako naša ministarstva i vojske treba i mogu da sarađuju. Razgovarali smo i o nastavku naše vojno-ekonomske saradnje, saradnje koja može i treba da bude značajno bolja i zato ćemo razmeniti delegacije naših eksperata, koji će videti šta možemo da proizvodimo zajedno, a šta možemo da kupujemo jedni od drugih“, rekao je ministar Vulin.\nOn je istakao da Rumunija podržava politiku vojne neutralnosti koju vode Srbija i vrhovni komandant oružanih snaga, Aleksandar Vučić. Naročito je zahvalio ministru Fiforu na njegovom dubokom razumevanju naše pozicije kada je u pitanju Kosovo i Metohija.\n„Rumunija ima principijelan stav odbijanja priznavanja tzv. nezavisnosti Kosova i Metohije i daje podršku našoj politici apsolutnog odbijanja prihvatanja formiranja vojske Kosova. Ministar, kao naš prijatelj, veoma dobro razume da bilo koja vojska na KiM, ako nije KFOR, ne može i ne sme da postoji“, rekao je ministar Vulin.\nMinistar nacionalne odbrane Fifor je istakao da je Srbija za Rumuniju najbolji i tradicionalni prijatelj, ne samo na polju vojne saradnje, već i u oblastima ekonomske i regionalne saradnje. Fifor je rekao da će Rumunija nastaviti da podržava Srbiju na njenom putu ka Evropskoj uniji istakavši da je i za EU važno da Srbija postane njen član što pre.\n„Razgovarali smo o našoj bilateralnoj saradnji koja je i do sada bila veoma uspešna, kao i nastavku obuka pripadnika naših oružanih snaga i saradnje naročito u oblastima vojnog obrazovanja i vojne medicine, u kojoj Srbija ima veliko iskustvo. Odlučili smo da nastavimo da razvijamo našu saradnju i u oblasti odbrambene industrije i da što pre razmenimo stručnjake koji će odlučiti na kojim projektima možemo zajedno da radimo“, rekao je ministar nacionalne odbrane Rumunije.\n„Srbija će u Rumuniji imati prijatelja a mi ćemo nastaviti da je zastupamo i podržavamo interese politike ne samo na nivou ministarstva odbrane već i na nivou Vlade“, rekao je ministar Fifor i zaključio da postoji veoma dobra saradnja ministarstava odbrane, kao i da se nada da će u narednom periodu rumunski Parlament ratifikovati sporazum o saradnji u oblasti odbrane, koji je u decembru potpisan u Beogradu.\naleksandar vulin, bukurest, ministarstvo odbrane, vojskaBukurešt\n31. maja 2018. u 13.56\nNe moze nepsootjeca drzava da ima svoju vojsku.\n31. maja 2018. u 14.27\nBravo Vuline majstore. Mi imamo podrsku od zemalja koje nisu bile u SFRJ, a od nasih nemamo. Bruka\n31. maja 2018. u 14.35\nI ne treba da bude vojske kosova to nikome dobro nece doneti!


Podrška i učešće u “Maršu mira 2012.” – Ministarstvo unutrašnjih poslova Tuzlanskog kantona\nPress Objavljeno: 10 jul u 10:56\nUz podršku menadžmenta MUP TK-a i u saradnji sa Sindikatom policije MUP-a TK ukupno oko 40 službenika ovog Ministarstva i članova njihovih porodica, u nedjelju se (08.07.2012.) u mjestu Nezuk, općina Sapna, priključilo hiljadama drugih učesnika "Marša mira - Srebrenica 2012.", koji se održava u okviru obilježavanja godišnjice genocida nad Bošnjacima u Srebrenici.\nNaime, dana 08.07.2012.godine oko 06,00 službenici MUP TK-a - učesnici Marša mira, okupili su se ispred zgrade sjedišta MUP TK-a u Tuzli, gdje im se prigodnim riječima obratio v.d. policijski komesar Fadil Šljivić, koji je sa svojim saradnicima, zahvalio službenicima na tradicionalnom učešću u navedenom pohodu i zaželio im uspješan dolazak u Potočare, te istakao da od njih očekuje kao i do sada profesionalno učešće u obilježavanju godišnjice genocida u Srebrenici.\nTakođe, ministar unutrašnjih poslova Tuzlanskog kantona Amir Husić, v.d. policijski komesar Fadil Šljivić, načelnik Sektora kriminalističke policije MUP TK-a Zahid Selimbašić i predsjednik Sindikata policije MUP TK-a Jasmir Šerbečić sa saradnicima, juče su boravili i u Nezuku, kako bi dali punu podršku hrabrom i humanom pohodu službenika MUP TK-a i hiljadama drugih učesnika Marša, koji će se održati na relaciji Nezuk - Kamenica - Mravinjci - Potočari (Memorijalni centar), od 08. do 11. 07. 2012. godine.\nSlužbenici policije MUP TK-a će u okviru svojih nadležnosti, kao i prethodnih godina, zajedno sa drugim policijskim agencijama, dati podršku i uzeti učešće u obezbjeđenju predstojeće komemoracije povodom obilježavanja godišnjice genocida u Srebrenici, kako bi ista prošla u najboljem mogućem redu, bez bilo kakvih sigurnosnih problema.


Ćakić: Za nas je NBA draft finale sezone - Sportska centrala\nĆakić: Za nas je NBA draft finale sezone\n20 juna 2019. 10:23\nGeneralni menadžer Mega Bemaxa Goran Ćakić otputovao je u Njujork gde će se u noći između 20. i 21. juna održati NBA draft.\nNa ovogodišnjem NBA draftu Mega Bemax će imati nekoliko kandidata. Pre svega tu je Goga Bitadze, ovogodišnji MVP ABA lige i Superlige, kao i osvajač priznanja Evrolige „Zvezda u usponu“, kao i Adam Mokoka. Takođe, Luka Ašćerić je kao izlazno godište (1997) automatski prijavljen za ovogodišnji draft.\nPred put u Njujork, generalni menadžer Mega Bemaxa Goran Ćakić je rekao da veruje da će predstojeći NBA draft biti još jedna potvrda da je Mega najbolja sredina za razvoj mladih košarkaša na teritoriji Evrope.\n– Kao i prethodnih godina, sa velikim nestrpljenjem iščekujemo NBA draft koji za nas predstavlja finale sezone. Mnogo je rada uloženo u klubu, počevši od samih igrača i stručnog štaba, preko uprave i menadžmenta, kako bismo došli do sadašnje pozicije koju Mega ima, a to je da je najbolji klub za razvitak mladih igrača koji imaju ambiciju da zaigraju u NBA. Počelo je sa igračima iz Srbije 2014. godine kada je među košarkašima Mege na NBA draftu izabran Nikola Jokić, koji je nakon pet godina proglašen za najboljeg centra NBA lige. U međuvremenu su u klub pristizali i igrači iz različitih država, koji su posle vremena provedenog u Megi takođe pronalazili put do NBA drafta i najjače lige na svetu, rekao je Ćakić za klupski sajt.\nOn je dodao da se nada usešnoj saradnji i u budućnosti.\n– Verujem da ćemo i na predstojećem draftu nastaviti pozitivan trend i da će se sledeće sezone povećati broj igrača koji su direktno iz Mege obukli dres nekog od NBA timova. Mega kao klub svake godine nastavlja da raste, uslovi za rad i napredak igrača se konstantno podižu, a tokom godine nam pristižu molbe od košarkaških radnika širom sveta sa željom da se upoznaju sa sistemom i načinom rada u Megi, izjavio je Ćakić.\nKošarka Darko - 14 dec 2019. 11:44 0\nKošarka Darko - 14 dec 2019. 10:47 0\nKošarka Darko - 14 dec 2019. 09:43 0


Akciju su izveli pripadnici Agencije za istragu i zaštitu (SIPA), potvrđeno je za Radio Sarajevo.\nOn je priveden navodno zbog finansijskih malverzacija, a u toku je pretres njegove imovine kao i službenih prostorija.\n- U toku je akcija "Network" i pretresi na četiri lokacije u Sarajevu. Uhapšena je jedna osoba zbog krivičnog dela zloupotreba položaja i ovlaštenja i pranje novca - rekao je za Radio Sarajevo Luka Miladinović, portparol SIPA.\nO njemu je 2013. godine snimljen dokumentarni film "Rob" u kojem se Batko ispoveda o teškom periodu života i bolesti preminule ćerke.


Opširnije o zastupstvu Pierre Fabre - Avène Sun - Oktal Pharma d.o.o.\nOpširnije o zastupstvu Pierre Fabre - Avène Sun\nZaštita od sunca koja ispunjava sve vaše zahteve\nZaštita od sunca je od izuzetne javno-zdravstvene važnosti s obzirom na povećanje broja osoba obolelih od zloćudnog tumora kože - melanoma. Upravo iz tog razloga neophodno je koristiti zaštitu od sunca koja ima dokazanu efikasnost i koja garantuje vrlo visoku zaštitu naše kože. Avène dermatološke laboratorije prisutne su već 20 godina na tržištu sa proizvodima za zaštitu od sunca sa ciljem pružanja najbolje i najsigurnije UVB i UVA zaštite za osetljivu kožu.\nLinija proizvoda za zaštitu od sunca Avène Sun objedinjuje efikasnost, visoku podnošljivost i kozmetički kvalitet gotovih proizvoda i to u skladu sa evropskom regulativom. Označavanje proizvoda za zaštitu od sunca prema preporukama Evropske komisije mora da sadrži vrlo jasne informacije koje pomažu ispravnom izboru vrste zaštite i maksimalnu sigurnost. Kako bi vam pružili više sigurnosti i razumljivosti, Avène dermatološke laboratorije prihvatile su evropsku klasifikaciju ograničavanja oznake za visinu indeksa zaštite po kojoj je najveća oznaka za index zaštite oznaka 50+. Avène proizvodi za zaštitu od sunca pružaju i garanciju ujednačene zaštite od UVB i UVA zračenja prema standardizovanoj evropskoj klasifikaciji ( SPF/ UVA < 3). Uvedena kategorija VRLO VODOOTPORAN garantuje duže zadržavanje na koži uprkos kupanju i znojenju. Takođe, vrsta zaštite (vrlo visoka i visoka) jasno je označena na proizvodima. Odabir vrste zaštite treba da bude prilagođen fototipu kože i intezitetu izloženosti (doba godine, nadmorska visina).\nKako bi linija Avène Sun bila visoko podnošljiva i najosetljivijoj koži, izabrani su sigurni i od Evropske komisije odobreni faktori za zaštitu od sunca. Ove godine, Avène dermatološke laboratorije patentirale su nov i inovativan kompleks aktivnih sastojaka u narandžastoj liniji objedinjen pod nazivom SunSitive protection*. Kompleks sadrži hemijske, organske i mineralne zaštitne faktore koji osiguravaju visok stepen zaštite od UVB i UVA zraka uz dodatak antioksidansa pretokoferila i Avène termalne vode koja deluje umirujuće, protivupalno i antiiritacijski. Avène Sun bela linija proizvoda za zaštitu od sunca, za netolerantnu i alergijama sklonu kožu, takođe je reformulisana sa ciljem još efikasnije UVB-UVA zaštite i ove godine nosi oznaku SPF 50+ , kao i oznaku UVA.\n*patent Pierre Fabre\nNOVO - SunSitive protection formula\nAvène Sun - bela linija\nAvène Sun - namenjen deci


Oslobadjanje od fiskalne kase - DevProTalk\n26. 09. 2011. #1\nNaime radi se o placanju fizickog lica na racun firme, u poreskoj su rekli da mora da se ima fiskalna kasa ako placa fizicko lice, bez obzira na nacin placanja (racun, kes, kartica..).\nzar nije uplatnica dokaz o uplati\n26. 09. 2011. #4\nMeni su nekoliko puta fizička lica uplatila opštom uplatnicom i nikada nisam imao problema. Proveri sa knjigovođom.\n26. 09. 2011. #7\nCekam resenje iz poreske da vidim da li su odobrili pausal\n26. 09. 2011. #8\n27. 09. 2011. #9\nNapisao sam to jer je rekao da vidim sa knjigovodjom jer nisam odlucio kog cu\n27. 09. 2011. #10\nKao paušalcu ti ne treba knjigovođa, to je i poenta paušala.\nAko ti rešenje o tvom zahtevu da budeš paušalac ne stigne u roku od 15 dana to znači da si paušalac. Tako da nemoj previše da čekaš...


08:38 Central European Time: Beograd, Berlin, Pariz\n02:38 Eastern Time: Njujork, Boston, Majami\n23:38 Pacific Time: San Francisko, Los Anđeles, Sijetl\nDescomplica je prošle godine počela da nudi kurseve sa osnovnih studija, a novac od investicije planiraju da ulože u akzvizicije i razvoj novih proizvoda.\nJedna od industrija koje su zabeležile veći broj investicija u proteklom periodu je EdTech, a vest o najnovijoj investiciji dolazi iz Brazila. Descomplica, kompanija koja nudi onlajn usluge pripreme za ispite za upis na univerzitete i državne službe, uzela je investiciju od 83 miliona dolara. Glavni investitor je Softbank.\nDescomplica je prošle godine, kao odgovor na sve veću potražnju za onlajn predavanjima, počela da nudi kurseve sa osnovnih studija. Novac od investicije planiraju da ulože u akzvizicije i razvoj novih proizvoda, uključujući i 33 nova kursa do sledeće godine.\nTokom pandemije, startap je zabeležio rast, dostigavši 5 miliona korisnika mesečno. Cilj kompanije je da postanu najveći onlajn univerzitet u Brazilu, koji će nuditi sva predavanja u 100 odsto digitalnom formatu.\nUsled sve brže digitalizacije i napretka u tehnologiji, očekuje se da će EdTech industrija beležiti rast u narednom periodu. Prema procenama Grand View Research izveštaja, veličina globalnog tržišta obrazovne tehnologije procenjena je na 76,4 milijarde dolara u 2019. godini, a predviđa se da će zabeležiti rast od 18,1 odsto u periodu od 2020. do 2027.\nIzvori: Reuters, Grand View Research


MADEIRA - PRVO DIGITALNO NOMADSKO SELO - Putovanja i Turizam\nMADEIRA – PRVO DIGITALNO NOMADSKO SELO\nBudući da je pandemija korona virusa razdvajanje u bilo kom smislu učinila mnogo češćim, postojale su razne kampanja po turističkim destinacijama koje primamljuju ljude koji rade na daljinu odnosno ,,od kuće” da svoje laptopove nose sa sobom na duže boravke u kojima mogu kombinovati rad sa razonodom.\nPortugalska ostrva Madeira, idilični atlantski arhipelag, smešten uz obalu Maroka, podižu koncept na novi nivo pozivajući ljude koji poslom nisu vezani za mesto boravka da se presele u zajednicu Ponta del Sol – koja se smatra najtoplijom opštinom na ostrvu Madeira – i da žive u prvom svetskom nomadskom selu.\nOd 1. februara zaposleni iz celog sveta mogu se prijaviti da borave na ovoj prelepoj, suncem okupanoj destinaciji od jednog do šest meseci i brzo iskoriste neverovatnu lokaciju, pejzaž i kulturu, kao i besplatan prostor za zajednički rad, dobru wi-fi konekciju, a u svemu tome će im pomoći domaćini sela da se što pre prilagode.\nProjekat je razvila regionalna vlada Madeire, u partnerstvu sa lokalnom kompanijom ,,Startup Madeira”. To je prva inicijativa ove vrste koja direktno uključuje lokalnu vladu. Budući da je svetska pandemija ,,opljačkala” region od prihoda od turizma (koji obično čini oko 20 procenata BDP-a Madeire), kampanja ,,Madeira Digital Nomads” ima za cilj jačanje lokalne ekonomije i zadržavanje preduzeća na površini primajući dugoročne posetioce.\nOni koji se pridruže selu ,,Digital Nomad” moraće da obezbede sopstveni smeštaj, prevoz i vize, a oni koji dolaze izvan Evropske unije moraće da pribave šengensku vizu od 90 dana. Program nudi izvesnu pomoć u pogledu pronalaska mogućnosti smeštaja za produženi boravak, koji uključuju Airbnb liste i hotele sa popustom na cene dužih boravaka.\nA, usred pandemije koja je pogodila čitav svet, Madeira se nastavlja fokusirati na pozicioniranje sebe kao sigurnog mesta za putnike obezbeđujući da se epidemiološke mere poštuju širom destinacije.Lokalne vlasti takođe zahtevaju od svih posetilaca da odrade test na COVID-19, bilo po dolasku, bilo 72 sata pre putovanja.\nStarije objave NAJZAPADNIJA PRESTONICA EVROPE - LISABON\nNovije objave ZA ALBANIJU VAM JE POTREBNA SAMO LIČNA KARTA


RTS :: Cucić: Srbija ne koristi gumene metke i žicu, već hapsi krijumčare\nDruštvo Cucić: Srbija ne koristi gumene metke i žicu, već hapsi krijumčare\nutorak, 18. dec 2018, 08:00 -> 14:01\nU svetu se obeležava Međunarodni dan migranata. Procenjuje se da u svetu trenutno ima oko 25 miliona izbeglica, a u Srbiji ih je oko 4.500. Tim povodom, komesar za izbeglice Vladimir Cucić kaže za RTS da se ksenofobija, koje je bilo na početku izbegličke krize, više ne oseća, te da su migranti sada prihvaćeni kao ljudi u nevolji kojima treba pomoći. Dodaje da je Srbija jedina zemlja na zapadnoevropskoj ruti koja je od prošle godine uvela kao obavezno pohađanje osnovne škole i predškolske nastave za migrante.\nVladimir Cucić je, gostujući u Dnevniku RTS-a, istakao da dete ne sme da gubi pravo na školovanje.\n"Vratilo se dete u Avganistan ili pak otišlo za Švedsku, dete ne sme da gubi pravo na školovanje. Kod nas deca migranti idu u kulturno-umetnička društva, učestvuju na krosu, u Somboru je devojčica iz Avganistana osvojila drugo mesto na krosu. U Bosilegradu imamo Ginisovu rekorderku u hodanju na rukama. Žive kao sav normalan svet", ističe Cucić.\nDodaje da je Srbija jedina zemlja koja ne koristi gumene metke, bodljikavu žicu, suzavac protiv migranata, već hapsi krijumčare.\n"Kod nas nema dugih cevi, suzavca, ali se kod nas hapse krijumčari. Kod nas se ne dozvoljava da se neko okoristi tom bedom", navodi Cucić.\nIstiče i da je prestala ksenofobija koja se u početku osećala prema migrantima.\n"Ja sam ponosan na to kako Srbija reaguje i ponosan sam što je ta ksenofobija, koja je u početku bila jako prisutna u nekim sredinama, naročito u onim koje nikada nisu videle migrante, a najveći problem su imali oni koji nikada nisu videli migrante. Sada tog problema nema, oni su prihvaćeni kao ljudi u nevolji kojima treba pomoći", objašnjava Cucić.\n"Prihvatni centri za migrante spremni za zimu"\nNavodi da u Srbiji trenutno boravi oko 4.500 migranata.\n"Oko 4.030 migranata se nalazi u našim centrima, oko 500 njih ne želi da uđe u Centar jer nastavljaju svoj put. Došlo je do porasta migranata u centrima jer im je otežan put zbog hladnoće", objašnjava komesar.\nNavodi da ima dovoljno hrane u prihvatnim centrima.\n"Uz ozbiljnu pomoć Evropske unije, mi smo sada potpuno spremni. Sad razmišljamo o sledećoj zimi, ova zima je bila rešena još u junu", rekao je Cucić.\nDodaje da migranti nemaju ustaljenu rutu, već se kreću, kako kaže, svuda.\n"Prestali su da idu prema Bosni i Hercegovini jer je priroda uradila svoje, teško je preći i jednu i drugu reku. Obično idu preko Hrvatske, Mađarske a sada i preko Rumunije. Neki se vraćaju prema Grčkoj. Dakle, imaju raznoliki način na koji pokušavaju da se domognu, po njihovom mišljenju boljeg i obećanog života u nekoj od evropskih zemalja", navodi Cucić.\nDodaje da se mali broj migranata odlučuje da ostane u Srbiju, ali da postoji veliki broj ljudi koji čekaju da legalno uđu u Evropsku uniju.\n"Nekoliko desetina migranata se opredelilo u ovom momentu da ostane u Srbiji. S druge strane postoji veliki broj ljudi, skoro 2.000 onih koji čekaju da legalno uđu u Evropsku uniju. Uključuju se u društveni život u onoj meri koliko im je to dozvoljeno. Žive kao sav normalan svet jer znaju da je pred njima još dve godine boravka u Srbiji", objašnjava Cucić.\n"Ispitati slučaj o napadu u Aranđelovcu"\nOsvrćući se na vest da je migrant u Aranđelovcu napao jednog meštanina i naneo mu teške telesne povrede lancima po glavi navodi da treba vest proveriti i ako se ispostavi kao tačna – reagovati.\n"Od 2014. godine kroz Srbiju je prošlo preko 1,5 miliona migranata. Imamo situaciju da među tih 1,5 bukvalno nije bilo dva napada na domaće stanovništvo. Obično je situacija nažalost malo obrnuta. Svakako da vest treba proveriti i reagovati. Pretpostavljam da će iz MUP-a i Tužilaštva u momentu ako se vest ispostavi tačnom reagovati brzo. Smatram da migranti nisu opasnost", zaključio je Cucić.


MINISTARKA MIHAJLOVIĆ ODUSTALA OD RUŠENJA BRDA NA KORODORU 10 KOJE JE „PREPORUČIO“ PREDSEDNIK VUČIĆ\nResorna ministarka Zorana Mihajlović je kazala da njeno ministarstvo odustaje od rušenja brda u Grdelici na Korodoru 10, na kojem se od avgusta ove godine tri puta urušavao potporni zid, jer, kako kaže, veruje struci\nPredsednik Srbije Aleksandar Vučić je početkom septembra ove godine rekao je da će brdo na deonici auto puta u Grdeličkoj klisuri „biti srušeno“, kako bi se problem sa urušavanjem rešio\nPojedini stručnjaci su nakon toga ocenili da rušenje ovog brda, koje je „predložio“ Vučić, nije ni dobro, ni brzo, ni isplativo rešenje.\nMinistarka građevinarstva, saobraćaja i infrastrukture Zorana Mihajlović izjavila je da to Ministarstvo odustaje od rušenja brda u Grdelici na Korodoru 10, na kojem se od avgusta ove godine tri puta urušavao potporni zid, jer, kako kaže, veruje struci.\nPredsednik Srbije Aleksandar Vučić početkom septembra ove godine rekao je da će „sporno“ brdo na deonici auto puta u Grdeličkoj klisuri „biti srušeno“, kako bi se problem rešio, ali je javno reagovanje dela struke na takvu najavu bilo negativno.\nMihajlović je za TV Prva rekla da se problem sa brdom i potpornim zidom koji se urušavao „rešava i da će biti rešen za dvadesetak dana“.\n– U Grdeličkoj klisuri na Koridoru 10 ostalo da se uradi još samo kilometar asfalta i osvetljava se tunel, a sve drugo je izgrađeno- rekla je ministarka.\nPredsednik Srbije Vučić je početkom septembra, prilikom obilaska deonice auto-puta kroz Grdeličku klisuru, kazao da „“plan mora da se izmeni i brdo će biti srušeno“, a da u ‘galerijama’ mora da se kontroliše moguće klizište“.\nVučić je rekao da je “zahvalan onima koji su preuzeli odgovornost“, jer je kada je pao potporni zid, kako je kazao, „vođena negativna kampanja zbog koje mnogi ne žele da se prihvate tog posla”.\nOn je dodao da ova deonica u Grdeličko klisuri treba da bude završena do kraja ove godine.\nPojedini stručnjaci su nakon toga ocenili da rušenje „spornog“ nije ni dobro, ni brzo, ni isplativo rešenje.\n-Takvo rušenje može da potraje i dve decenije. Oni koji to predlažu ne poznaju tu materiju jer se prostom računicom može izračunati da je potrebno oko 7.000 radnih dana, a to je oko 20 godina-rekao je građevinski inženjer Miloš Mitić.\nOn je dodao da rok za rušenje brda „možda može i da se ubrza“, ali da će onda „posao biti mnogo skuplji, odnosno koštati nekoliko desetina miliona evra“.\nPrema njegovim rečima, ni rok za završetak deonice na kojoj se obrušio potporni koji je najavio Vučić nije realan.\nNa brdu u Grdeličkoj klisuri od 19. avgusta ove godine potporni zid se tri puta urušavao u dužini od 700 metara.\nMinistarstvo građevinarstva je nakon toga podnelo prijave protiv 16 inženjera, uključujući i inženjere kompanija “ Azvij” i “Luj Beržer”, koje izvode radove, odnosno vrše nadzor.\nIako je šteta za rušenje potpornog zida oko sedam miliona evra, nije saopšteno ko će je platiti, osim što su u kompaniji Koridori Srbije kazali da je, kako su rekli, „neće platiti građani“.\nPOSAO POVEREN „SUMNJIVIM“ FIRMAMA\nVlada Srbije poverila je nazdor na Koridoru 10 konsultantskoj kući „Luj Beržer” iz Sjedinjenih Američkih Država, iako je ta firma na crnoj listi Svetske banke zbog korupcije.\nZa radove je zadužena firma “Azvi” iz Španije koja je kasnila dve godine na izgradnji Željevog mosta i još traje sudski spor sa “Mostogradnjom”.


Između ostalog, uputili su iskrene čestitike srećnoj porodici, ali ekipi koja je stručno reagovala.\nEkipa Hitne pomoći u Sarajevu morala je da porodi jednu ženu u njenom stanu zbog pandemije koronavirusa koja vlada u našoj zemlji. Ovu lepu vest podelili su na zvaničnoj Fejsbuk stranici Hitne pomoći u KS.\n- Iako smo ostali na prvoj liniji odbrane u vremenu kada vlada pandemija koronavirusom i sve naše kapacitete stavili u službu zaštite I očuvanja vašeg zdravlja, >> Pročitaj celu vest na sajtu SrbijaDanas.com << naš primarni zadatak je i dalje ostao pružanje hitne medicinske pomoći vitalno ugroženim pacijentima. Jedan od tih poziva posebno nam je ulepšao ovaj 1. april. Naime, na poziv naše sugrađanke a brzom i stručnom intervencijom ekipe JU ZHMP KS u stanu porodilje, na svet je doneseno živo i zdravo dete - napisali su u saopštenju.


VTO emocionalni model - Specijalna bolnica Beograd\nPorast steriliteta kao jedna od karakteristika savremenog sveta, uzrokovao je i nova istraživanja o uticaju stresa na neplodnost ljudi. Ovo tim više što za 10% slučajeva steriliteta medicina još uvek nema egzaktno objašnjenje njegovog uzroka i odgovor se traži u domenu psihologije. Veruje se da je u mnogim slučajevima neplodnosti u pitanju tzv. psihogeni sterilitet, bez obzira da li se radi o nemogućnosti začeća prirodnim putem ili o slučajevima u kojima ne dolazi do trudnoće ni u procesu vantelesne oplodnje.\n“Za nas koji se bavimo reproduktivnom medicinom\nključno pitanje je bilo zašto često ne dolazi do trudnoće, čak i u situaciji u kojoj deluje da su u postupku vantelesne oplodnje ostvareni svi preduslovi, kao što su odlični embrioni i dobar endometrijum“ – kaže dr Dragana Bojović-Jović, subspecijalista fertiliteta i steriliteta.\n“U toku naše studije apsolutno smo potvrdili povezanost između imunoloških promena na nivou jajnika i same materice sa tim kako se žena oseća. Radi se o dubinskim negativnim osećanjima, koja se tiču depresije, anksioznosti i stresa“ – objašnjava dr Bojović-Jović.\nIspitivanja su rađena metodom “VTO emocionalnog modela”, uz korišćenje upitnika koji se zove skala distresa. Pitanja u upitniku nisu privatnog tipa, ne tiču se odnosa sa suprugom, sa drugaricom i sl., već se tiču emocionalnih reakcija žene u određenom periodu. Upitnik se popunjava on-line, a odgovori odlaze u centralnu bazu podataka kako bi se u dva navrata – na dan vađenja jajnih ćelija i na dan embriotransfera – izvršila analiza i dobio presek emocionalnog stanja i izradili emocionalni grafikoni.\n“Moja osećanja i to prvenstveno stresa, a onda\nnešto manje depresije i anksioznosti, izuzetno su se menjala tokom procesa vantelesne oplodnje i stres je bio najveći upravo na dan beta testiranja. Baš takav tok emocija tokom vantelesne je nepodesan za prihvatanje samog embriona“ – kaže Mirjana.\nUslov da se ostvari dobra ovulacija je da se u jajniku sintetiše veliki broj inflamantornih molekula. Istovremeno ti inflamantorni molekuli proizvode našu emociju, pa dakle, imamo “feedback“ na nivou našeg nervnog sistem. U drugoj fazi vto, kada je embrion vraćen, presudnu ulogu na emociju žene ima sama sluznica materice, koja je inkubator ogromne proporcije imunih molekula.\n“Dakle ukoliko biološka spremnost organizma nije bila na nivou da odoli izazovima kojima je žena podvrgnuta u toku VTO onda će sav imunološki sistem kod nje biti oslabljen.“ – objašnjava dr Bojović – Jović.\nPovećani nivo stresa upravo na dan embriotransfera imala je i pacijentkinja Specijalne bolnice “Beograd“ Dijana Joković. Želeći da se opusti dok sedi u čekaonici ona je na televiziji ugledala prilog o ljudima koji slikaju u Njujorškom Central parku.\n“Doktorka Jović mi je rekla da bi možda bilo\ndivno da se sa stresom borim baš tako što ću početi da slikam. I tako sam ja, koja u životu nikad nisam znala da crtam, već mi je i na likovnom radove slikao drug, ušla u priču slikanja“ – priča Dijana i konstatuje da joj je postupak VTO emocionalnog modela mnogo značio. “Izmenila sam samu sebe, a moju bebu sada u sobi iščekuje i mojih petnaestak crteža“.\nUz pomoć VTO emocionalnog modela Mirjana Aničić Urošević je uspela da u drugom pokušaju vantelesne oplodnje reguliše svoje emocije. “Osetila sam se kao aktivni učesnik u svom tom procesu, ne samo kao neko telo kome nešto rade. Mnogo sam se bolje nosila sa svojim emocijama i uspela“ – kaže Mirjana i poručuje: “Potrebno je da se žene suoče sa sobom, ali i da shvate da je dosta toga i u njihovim rukama, jer nije dovoljno da samo žele, nego je potrebno i da se bore, nekada i sa samom sobom“.


Društvo psihologa: Vučić nezakonito koristi psihološke testove u svrhe predizborne kampanje - IZBORI 22 - Dnevni list Danas\nPočetna » Vesti » Politika » IZBORI 22 » Društvo psihologa: Vučić nezakonito koristi psihološke testove u svrhe predizborne kampanje\nDruštvo psihologa: Vučić nezakonito koristi psihološke testove u svrhe predizborne kampanje\nFoto: Promo / Nova.rs\nDruštvo psihologa Srbije pozvalo je danas predsednika Srbije Aleksandra Vučića da iz svoje kampanje hitno povuče spot u kome se prikazuju psihološki testovi, i upozorilo ga da je zloupotreba testova u reklamne svrhe „nezakonita i neetična“.\n„Naša dužnost je da vas upozorimo na štetnost ovakve upotrebe psiholoških testova, kako za psihološku struku, tako, verujemo, i za samu vašu kampanju koja treba da uzme u obzir legalnost i legitimnost prava upotrebe psiholoških materijala u medijskom prostoru“, navela je u saopštenju za javnost predsednica Društva psihologa Srbije Tamara Džamonja Ignjatović.\nDodala je da upotreba psihološkog Roršahovog testa na ovaj način predstavlja kršenje autorskih prava koja su regulisana na medjunarodnom nivou.\n„Distributeri test mogu preuzeti od dva ovlašćena proizvodjača, u Švajcarskoj i Nemačkoj, a dalje ga mogu izdavati samo fizičkim licima ili institucijama koje imaju zaposlene profesionalce u oblasti mentalnog zdravlja. U našoj zemlji distributeri stavljaju u promet ovaj test samo uz dokaz diplome psihologa koji je kupac, i koji se dalje obavezuje da će ga koristiti isključivo za potrebe rada psihologa“, ukazala je Džamonja Ignjatović.\n„Javno prikazivanje testovnog materijala direkno nanosi štetu psiholozima u kliničkoj praksi, jer je veoma važno da ispitanici nisu unapred upoznati sa sadržajem testova, kako bi njihovi odgovori imali interpretativnu, dijagnostičku vrednost. Prikazivanjem tog materijala na televiziji i kroz druge medije, u potpunosti se narušava validnost ovog testa za primenu u praksi“, navela je Džamonja Ignjatović.\nPrema njenim rečima, način upotrebe i „interpretacije“ Roršahove karte na način kako je prikazan u predizbornom spotu Aleksandra Vučića predstavlja „potpuno iskrivljen“ način upotrebe tog testa u praksi.\n„Ovakav naivan i gotovo karikaturalan pristup tumačenju odgovora narušava ugled naše profesije, a smatramo da negativno doprinosi i vašoj predizbornoj kampanji“, navela je Tamara Džamonja Ignjatović.\nAlaksandar VučićDruštvo psihologa SrbijekampanjaTamara Džamonja IgnjatovićtestoviBeograd


FT: Ministra odbrane Severne Koreje ubili nakon posete Moskvi - 13.05.2015, Sputnik Srbija\nMinistar oružanih snaga Severne Koreje Hong Jon Čol streljan je nakon što je posetio konferenciju u Moskvi, saopštio je Fajnenšel tajms. 13.05.2015, Sputnik Srbija\npolitika, vesti, svet, severna koreja, kim džong un\n20:07 13.05.2015 (Osveženo: 16:19 05.10.2015)\nList je naveo da je ubrzo posle posete ministra Moskvi, lider Severne Koreje Kim Džong Un otkazao posetu Rusiji na Dan pobede.\n„Hong je neuspešno pokušao da kupi raketno oružje i lansirnu opremu za vreme svoje posete Rusiji, što je navelo Kim Džong Una da ne putuje u Moskvu na obeležavanje pobede u Drugom svetskom ratu 9. maja“, piše list, pozivajući se na honkonšku televiziju „Feniks TV“.\nU sredu je objavljeno da je Hong Jon Čol kažnjen pod optužbom za izdaju zemlje, zato što je zaspao tokom vojne svečanosti i nije mogao da izvrši naređenje lidera zemlje Kim Džong Una. Ministar je streljan ispred vojne škole u Pjongjangu iz protivavionskog oružja.\nSredinom aprila, severnokorejski ministar odbrane učestvovao je na Četvrtoj moskovskoj konferenciji o međunarodnoj bezbednosti, gde se sastao sa ministrom odbrane Rusije Sergejom Šojguom. Tada je Šojgu naglasio da će poseta Hong Jon Čola „poslužiti daljem razvoju prijateljskih rusko-korejskih veza, učvršćivanju mira i bezbednosti u Aziji“.\nŠef odbrambenog sektora na naveo da se odnosi Rusije i Severne Koreje dinamično razvijaju i izlaze na viši nivo zahvaljujući liderima dve zemlje.


Dejan Radonjić ponovo na meti Baskonije\nFoto: Ilustracija | Dejan Radonjić ponovo na meti Baskonije\nN.N. 16.06.2017 08:52\nŠpanski Mundo Deporitivo prenosi da Sito Alonso napušta klupu Baskonije, odnosno da je trener Crvene zvezde Dejan Radonjić ponovo u fokusu Baskijaca.\nIako su čelnici kluba nedavno produžili ugovor sa Alonsom, aktiviravši klauzulu u istom, navodi se da je eliminacija od Valensije u polufinal Endesa lige bila ključna za odluku o promjeni.\nS druge strane, strateg srpskog i regionalnog šampiona je prethodna dva ljeta bio velika želja Baskonije, prošlog je čak i bio u Španiji na pregovorima, ali je na kraju ipak ostao na Malom Kalemegdanu.\nI sada je situacija slična, s tim da su navijači crveno-bijelih već pokrenuli akciju da se crnogorskom stručnjaku ponudi novi ugovor, a tu je i faktor završnog turnira Evrolige – koji je na programu u Beogradu naredne godine.\nOvo je već drugo interesovanje za Radonjića sa Iberijskog poluostrva u posljednjih nekoliko dana, pošto se nedavno pojavila informacija da ga želi i Barselona.\nDejan Radonjić Baskonija Crvena zvezda


Piše P.U.L.S.E, objavljeno 26/01/2021 Nema komentara\nOsnovno obrazovanje je, zbog osetljivog zdravlja, sticao kod kuće, učeći od privatnih učitelja. Kasnije je upisao i završio školu u Osijeku, gde je potom maturirao u Realnoj gimnaziji. Želeo je da studira elektrotehniku, ali kako taj smer na Bečkom tehnološkom institutu nije postojao završio je građevinu i diplomirao 1902. godine. Na Visokoj tehničkoj školi u Beču Milanković je doktorirao je u 25. godini 12. decembra 1904.\nMilanković je 1909. godine prihvatio poziv da dođe na mesto vanrednog profesora Beogradskog univerziteta, na Katedri za primenjenu matematiku. U okviru te katedre izučavale su se racionalna i nebeska mehanika, kao i teorijska fizika, koja je on trebalo da predaje. Milankovićeva plata vanrednog profesora bila je 10 puta manja od one koju je imao kao inženjer u Beču, zbog čega je nastavio honorarno da radi statičke proračune u građevinarstvu i kada se preselio u Srbiju. Nešto kasnije biva uključen i u projektovanje kostrukcija mostova u Srbiji.\nMilutin Milanković je tvorac najpreciznijeg kalendara do sada. Dužina tropske godine iznosi 365 dana, 5 časova, 48 minuta i 46 sekundi, dok je Milanković postigao tačnost od 365 dana, 5 časova, 48 minuta i 48 sekundi. To je samo 2 kraće od najpreciznijneg merenja godine od sada. Na Vaseljenskom saboru u Carigradu 1923. njegov kalendar je prihvaćen, ali nikada nije u potpunosti bio primenjen.\nUbrzo počinje da objavljuje naučne radove, koje je želeo da uokviri u jednu konačnu matematičku celinu. U Beograd se sa porodicom vratio 1919. godine, kada biva unapređen i postavljen je za redovnog profesora Beogradskog univerziteta. Već 1924. godine postaje redovni član Srpske akademije nauka, čiji član je bio preko tri decenije i dao veliki doprinos njenom ugledu u svetu. Bio je, takođe, i član brojnih značajnih svetskih naučnih ustanova i društava.\n“Kanon osunčavanja Zemlje”, koji karakteriše sve planete Sunčevog sistema,\nMilanković je postavio temelje planetarne klimatologije izračunavanjem temperaturnih uslova u gornjim slojevima Zemljine atmosfere, na planetama unutrašnjeg Sunčevog sistema (Merkuru, Veneri i Marsu), kao i na Zemljinom prirodnom satelitu – Mesecu.\n– Milanković je dobio krater sa svojim imenom, prečnika 34 kilometara na Mesecu, zatim krater na Marsu prečnika 118 kilometara i asteroid pod nazivom 1605 Milanković.\n– NASA je Milankovića uvrstila u 10 najvećih naučnika koji su se bavili proučavanjem Zemlje.\n– Bio je jedan od najboljih poznavalaca istorije astronomije i istorije nauke uopšte.\n– Milutin Milanković je dokazao da se Mars ne može naseliti, jer je svojim proračunima zaključio da su temperature tamo previše niske da bi život ljudi kakav je na Zemlji postojao.\nOsim toga, u geofizici ga smatraju koautorom teorije tektonskih ploča, koju je postavio u svom radu “Pomeranje Zemljinih obrtnih polova”.\nPred početak rata Drugog svetskog rata u Jugoslaviji, 1941. godine završeno je štampanje najznačajnijeg dela slavnog naučnika “Kanon osunčavanja Zemlje i njegova primena na problem ledenih doba”.\nTokom profesorske karijere ostao je veran svom prvom životnom pozivu – građevinarstvu. Radio je kao konstruktor, statičar i supervizor na izgradnji niza građevinskih objekata od armiranog betona širom Jugoslavije. Samostalno ili kao koautor, Milanković je registrovao ukupno osam patenata, koje je u periodu od 1905. do 1933. podnosio različitim državama.\nAutor M. Jovanović\nDalj, Milutin Milanković, National Geographic, Nauka\nMilutin Milanković, jedan od najuticajnijih srpskih naučnika napisao/la P.U.L.S.E dana 26/01/2021


Ujeo policajca dok ga je hapsio - mediji.net\nPolicija Beogradu uhapsila je Lj.S. (42) osumnjičenog za posredovanje u vršenju prostituciji, a prilikom hapšenja on je odgurnuo i ujeo policajca, saopštilo je Ministarstvo unutrašnjih poslova (MUP).\nNa osnovu informacija da se preko oglasa na jednom sajtu pružaju seksualne usluge, policija je u stanu u beogradskoj opštini Zvezdara zatekla osumnjičenog i 52-godišnju ženu, prenosi Beta.\nKako se sumnja, ona je uz novčanu naknadu trebalo da pruži seksualne usluge jednom muškarcu, dok ju je Lj.S. obezbeđivao, navedeno je u...\nRomski centar za žene i decu "Daje" saopštio je da je dečak romske nacionalnosti D.V. (16) nakon današnjeg privođenja u policijsku stanicu u Brusu pretrpeo zlostavljanje, usled kog se onesvestio.


Do sada 15.000 zahteva za vrtiće - Studio B\nDo sada 15.000 zahteva za vrtiće Beoinfo\nBeogradBeograd Pocetna 16. 05. 2018. 12:03:01\nOn je rekao da konkurs traje do kraja ove nedelje ali da preliminarne liste upisane dece koje će izaći 11. juna nisu kraj upisnog procesa.\n– Zakon nam daje mogućnost da tamo gde je moguće odobrimo 20 odsto dodatnih mesta, a osim toga Grad Beograd nastavlja da otvara nova mesta u vrtićima, a nastavljamo i saradnju sa privatnim vrtićima – rekao je Gak za TV Prva.\nOn je poručio da je konkurs dočekan sa prethodnom listom čekanja za vrtiće od oko 3.500 dece što je bilo smanjenje sa prošlogodišnjih 10.000 te da je cilj da se ona dodatno smanjuje tokom godine sa svim aktivnim projektima Grada u ovom resoru.\nNa pitanje da li beogradskim vrtićima nedostaje vaspitača Gak je poručio da je sa prosečnom dolaznošću dece od oko 63 odsto, broj vaspitača za sada dovoljan ali da će se, ukoliko se pokaže neophodnim, razmišljati i o dodatnom zapošljavanju.\nKonkurs za mesto u beogradskim vrtićima počeo je 7. maja i trajaće do 18. m


ĐORĐEVIĆ SE LJUTI na mlade igrače - Nova Borba\nĐORĐEVIĆ SE LJUTI na mlade igrače\n"U utakmicu smo ušli mlako i neborbeno", kazao je selektor Đorđević.\nSelektor košarkaške reprezentacije Srbije Aleksandar Đorđević izjavio je nakon poraza od Francuske u trećem kolu grupnog dela na Olipmijskim igrama u Rio de Ženeiru da je ljut na neke mlade igrače.\n"Završili smo sa slikanjima i ostalim stvarima i došlo je vreme da se uključi svaki čip u glavi i da se bude spreman za svaki minut provden na terenu", rekao je Đorđević, dodavši da je ovo nije prvi put da mladi igrače gube koncentraciju, što je po njegovom sudu, apsolutno neprihvatljivo na ovom nivou.\nOn je istakao da mu je žao što smo u utakmicu ušli onako mlako i neborbeno, čime smo omogućili Francuzima da na startu steknu veliku prednost.\n"Bio sam kritičan prema njima i hoću da budem kritičan, jer je konentacija individualna stvar, a individualna odgovonost nam je veoma potrebna. Ovo su Olimpijske igre na kojima, za raliku od ostalih takmičenja, igrau svi najbolji, i na ovom turniru nema prostora za prazan hod, nedopustivo je da dva-tri minuta pravimo grešku za greškom", istakao je Đorđević za dnevni list "Danas".\nPrema njegovim rečima, svi igrači su znali šta u kom tenutku treba da rade.\n"Zadaci su bli postavljeni, svi su ih dobili i neki ih nisu uradili, a to su stvari koje dolaze od individualnih priprema. Igači znaju da verujem u njih i mislim da sada sami teba da stave prst na čelo i da shvate na koje takmičenje su došli - najveće, koje se igra jednom u četiri godine", rekao je Đorđević.\nOn je ponovo odbacio sve priče o kalkulacijama ko nam više odgovara u završnici turnira.\n"Mi još nismo obezbedili ni prolazak u četvrtfinale i jedino o čemu razmišljamo su naredne dve utakmice protiv Amerike i Kine", zaključio je Đorđević.